text:
A pustis de Thiesi custa cosa puru faxet a dda torrare a leger
In su 2001 seu andau a sa presentada de su ditzionariu de Mariu Puddu in una bidda de sa provincia de Oristanis.
A fai custa presentada iant postu a unu “erudito locale”, professori de latinu in unu liceu de Oristanis. Cust’omini pagu ndi cumprendíat de ditzionarius e prus pagu ancora de linguistica, ma fiat cumbintu e totu de essi un’omini de cultura e, fueddendi totu in italianu, si nc’est ammollau in un’analisi sociolinguistica de sa Sardinnia.
A unu certu puntu, po fai cumprendi ca po su sardu nci fiat pagu de fai e ca fintzas su trabballu de Mariu serbíat a pagu, at contau de genti chi iat atobiau cussas dis, maridu e mulleri giovunus e pagu studiaus, chi si fueddant a pari in italianu, e indinniau si fait: “Adesso anche gli ignoranti parlano in italiano!”
Deu non nci dd’apu fata a m’aguantai e mi nc’est bessíu: “Eja, immoi s’italianu est sa lingua de is inniorantis!”
Issu s’est calamau, su pubblicu at murrungiau unu pagu e fintzas Mariu Puddu at circau de ammoddiai sa bessida mia.
A parti ca sa batuta mia nci bolíat, deu apu nau puru una beridadi manna: su sardu at cambiau de ruolu in sa sociedadi sarda.
Ma cun sa bessida sua cussu professori iat nau puru una cosa interessanti meda. Cun sa batuta sua iat scoviau su motivu chi at portau is Sardus a si ponni a fueddai in italianu in cali-si-siat situatzioni chi siat, mancai unu pagheddeddu sceti, pubblica e duncas ddus at portaus a fueddai su sardu sempri prus pagu.
Comenti at scobertu su linguista americanu Labov, ddoi est est una gara linguistica eterna tra classis dominantis e classis dominadas. Is classis dominantis circant sempri de si ndi stesiai de sa manera de fueddai ( e de fai atras cosas puru) de is atrus: pensai a comenti fueddát e portát s’arrelogiu Gianni Agnelli.
Is classis dominadas—ma prus-che-a-totu sa burghesia pitica—circant de fai che is Agnellis (o Paris Hilton chi siat) in su fueddai e in s’atru puru: candu si ddu podint permiti, est craru!
E m’est capitau duas bortas de atobiai imprendidoreddus de Casteddu postus de arrelogiu de oru a pitzus de su brutzu de sa camisa. S’intendíant unu pagu Agnellis issus puru, chentza de sciri ca Agnelli ddu fadíat ca fiat allergicu a su metallu e si nd’afutíat de su chi pensánt is atrus.
Duncas custa gara non acabbat mai, poita ca is classis dominantis depint agatai sempri atra cosa po si distinghi, ma a sa fini is atrus incumentzant issus puru a ddu fai e tocat a torrai a incumentzai su giogu de un’atra parti.
E insaras poita fiat indinniau cussu professori de latinu?
Cussus maridu e mulleri “inniorantis” dd’iant sighíu in sa cursa sua po assimbillai a sa “genti chi contat”: insomma, a ita serbit a essi professori de latinu, chi duus “inniorantis” fueddant che a tui? Prexadeddu ddoi fiat!
S’italianu at tentu in Sardinnia sempri su ruolu de “lingua esclusiva”: sa burghesia sarda si nd’est apropriada po si si distinghi e escludi is classis dominadas de is logus—logus fisicus e culturalis—frequentaus de sa classi dominanti. Custu giogu “a escludere” est durau unu bellu pagu, cun sempri prus genti chi s’est fata meri de sa lingua de sa classi dominanti, fintzas a arribbai a sa situatzioni de immoi, aundi totus fueddant in italianu—a su mancu in pubblicu.
Ma intzandus, chi su modellu de Labov est giustu, immoi iat a tocai a biri ca sa gara eterna—“fui ca ti cassu!”—est torrada a incumentzai in un’atra manera.
E infatis, Alessandro Mongili, sociologu in s’universidadi de Casteddu, m’at contau ca immoi in Sardinnia nc’est su “boom” de is cursus de ditzioni.
E is contus torrant! Chi est berus ca a fueddai in italianu non bastat prus po ti distinghi sa genti “nobbili” de is “inniorantis”—is chi funt prus pobirus de tui—intzandus tocat a fueddai custa lingua cun s’acentu “giustu”: immoi non est prus sceti sa lingua sarda chi est sballiada po custa genti, ma fintzas s’acentu sardu fueddendi in italianu.
“Stichida de balla!”—ant ai pensau—“Bai ca, chi s’italianu si dd’imparant a gratis in scola e de sa televisioni, su cursu de ditzioni non si ddu podint pagai, no!”
Insaras, su chi nci at bogau su sardu a foras de sa sfera pubblica est stetiu custu giogu a “fui-ca-deu-ti-cassu” chi a sa fini dd’at acabbada includendi a totus in su sistema linguisticu italianu (de Sardinnia) e escludendi sceti sa lingua sarda de is interatzionis pubblicas.
Est cosa de importu mannu a cumprendi ca a nci cravai su sardu in sa sfera privada, e cussa puru una sfera sempri prus strinta, non est stetia una decisioni pigada de calincunu poderi centrali—insomma cumplotus non innoi ddoi nd’at!—ma una cosa chi eus fatu totus impari. Po non si ndi fai escludi de cussus logus—fisicus e culturalis—aundi unu non podit mancai in sa sociedadi, eus acetau s’italianu che unica lingua de s’interatzioni linguistica impersonali e pubblica.
Tocat a nai puru ca in Sardinnia totu est incumentzau candu su stadu nci at bogau su sardu de sa scola e de is uficius pubblicus, ma in atrus logus custu non est bastau a fai sparessi, po nai, su napoletanu o su venetu de is supermercaus o de sa comunicatzioni cun sa genti strangia in s’arruga. Ma chi castiaus a atras situatzionis aundi fueddant linguas de minoria (atra genti iat a nai “dialetus”) bieus ca non bastat ca una una lingua non siat uficiali po nce dda bogai de totu is logus pubblicus. E in Irlanda, s’irlandesu est lingua uficiali de su stadu, ma sa genti non ddu fueddat giai-giai prus, mancai ddu imparint fintzas in scola.
E tocat a nai puru ca po is “inniorantis” in custu giogu ddoi fiat puru una componenti “emancipatoria”: a unu certu puntu in sa storia nostra non at fatu prus a bivi una fida comenti si spetat chentza de fueddai s’italianu beni bastanti in una situatzioni pubblica. E beni eus fatu a imparai beni s’italianu!
Duncas, bellu a bellu, e forsis puru chentza de ddu bolli, su sardu s’est furriau a “lingua privada”: lingua de imperai in famiglia, cun is amigus e pagu atra genti, mancai sceti po fueddai de cosas privadas.
Sa situatzioni sociolinguistica in Sardinnia est unu “bilinguismu cun diglossia”: su sardu non est prus sa lingua “universali” de sa Sardinnia chi permitit cali-si-siat tipu de interatzioni linguistica, ma est sa lingua de is situatzionis informalis e privadas.
Su sardu non est prus “lingua pubblica”: una lingua bona po fai sa spesa in su supermercau, preguntai sa strada a genti disconnota, ordinai unu café in un bar o, peus ancora, fueddai in una situatzioni mancai unu pagheddeddu formali.
Custu si biri beni chi castiaus is datus de sa circa sociolinguistica coordinada de sa professoressa Anna Oppo:
1. Percentuale di persone che parlano luna lingua locale e che la usano nelle diverse
cerchie di conversazione extrafamiliare (come lingua prevalente o con l’italiano)
Con il parroco: 15,7%
Con il medico di famiglia: 18,4%
Con i colleghi di università: 20,5%
Con il ragazzo/a: 25,9%
Con gli estranei (sardi): 30,1%
Con i colleghi (fuori dal luogo di lavoro): 42,2%
Con i vicini di casa: 45,1%
Con i conoscenti: 47,6%
Con le amiche: 48,7%
Con i compagni di scuola (fuori dalla scuola): 49,6%
Con gli amici: 58,6%
2. Percentuale di persone che parlano una lingua locale e che la usano nei diversi
ambienti (come lingua prevalente o con l’italiano)
A scuola: 17,4%
Negli uffici del Comune: 17,8%
In chiesa, nei luoghi di culto: 19,4%
Nei negozi e al mercato: 33,7%
Sul luogo di lavoro: 35,0%
Nei Bar o caffè: 38,0%
Po cumprendi beni custus datus, ca parint chi siant unu pagu mellus de sa situatzioni che apu pintau deu, tocat a ponni in contu su fatu ca custas funt totus medias chi balint po totu sa Sardinnia e ghetant a pari is situatzionis de biddas piticas e de citadis.
A pustis de sa presentada de custus datus in sa circa sociolinguistica agataus custu cummentu: “Si può aggiungere che anche per quel che riguarda le interazioni extra-familiari nei piccoli centri l’uso del codice linguistico locale appare più frequente che nei centri maggiori o nelle città. Poiché i centri maggiori e quelli minori si differenziano per una diversa struttura demografica, una differente composizione della popolazione in termini di istruzione ed occupazioni abbiamo controllato l’uso dell’italiano, dell’idioma locale e di entrambi i codici in diverse situazioni comunicative secondo il titolo di studio degli intervistati e la dimensione demografica del comune (semplificata: fino a 20.000 abitanti/ oltre i 20.000 abitanti). I risultati di quest’analisi, nel confermare le forti differenze fra zone rurali e zone urbane, mostrano con chiarezza come in entrambe le due grandi aggregazioni demografiche l’uso dell’uno o dell’altro codice linguistico risponda alle dimensioni del formale/informale delle relazioni, due luoghi e delle interazioni comunicative. Si può aggiungere che nei comuni di più piccole dimensioni e fra la popolazione meno istruita degli stessi alcune relazioni e alcuni luoghi di segno simile possono avere un carattere più o meno formale. Con gli amici, con i vicini di casa, con i colleghi di lavoro o con gli stessi conoscenti i rapporti sociali si presentano con molta probabilità con un grado maggiore di familiarità che nelle città. Ugualmente, i “luoghi pubblici” dei paesi – il posto di lavoro, il mercato, il bar – sono in generale assai meno anonimi che nei centri maggiori. I luoghi e le interazioni “più formali” si confermano nella scuola, nella chiesa e negli uffici del comune così come l’uso più frequente dell’italiano lo si ritrova nelle comunicazioni col medico e col parroco.”
Duncas, s’analisi mia de su sardu che “lingua privada” est cunfirmada de custu cummentu.
A chini totu est intrau in unu bar de Casteddu podit cunfirmai ca non s’intendit su 38% de is clientis—e nimancu su 10%!—ordinendi su caffé in sardu, e prus pagu ancora su camareri fueddendi in sa lingua nostra, mancai, comenti fatzu deu, su clienti ddu fueddit in sardu e totu.
Su sardu, a pustis de essi tentu po tempus meda su ruolu pubblicu de “lingua de is inniorantis” (o de su famini, comenti at scritu Nanni Falconi), est intrau “in clandestinidadi”.
Insomma Tziu Paddori—su Sardu ca non fiat bonu a fueddai s’italianu—est furriau a domu e immoi chistionat sceti cun genti de famillia e cun is amigus. A su postu suu—fendi sa parti de s’innioranti in pubblicu—ddoi est un’atru personagiu: Fisietto, sutaproletariu casteddaiu chi fueddat in italianu (regionali) ammisturau cun un pagu de sardu (cun is sutatitulus in italianu po is inniorantis berus!).
Insomma, Tziu Paddori innantis de s’arretirai “a vita privata” s’est vindicau “incuinendi” sa lingua de Fisieto e lassendi-ddu in aréntzia su titulu de Innioranti Uficiali de Sardinnia.
Ma intzandus, sa batuta mia contras a cussu professori de latinu fiat de prus meda de una batuta. Fiat sa beridadi noa de sa sociolinguistica sarda: immoi est s’italianu (regionali) sa lingua de is “inniorantis”. E duncas immoi po podi arriri de Fisietto tocat a si fai deretu-deretu unu cursu de ditzioni po non fueddai prus che a issu!
Ma intzandus, cali est immoi sa positzioni de sa lingua sarda in su “immaginario collettivo” de is Sardus?
Chi s’analisi chi apu fatu fintzas a custu momentu est curreta, intzandus sa Sardinnia est acanta de intrai in una fasi sociolinguistica noa e, comenti apu a ammostrai, seus acanta de cussu ca in fisica si narat “puntu criticu”.
Candu passu de unu de is aeroportus de Londra—e mi sutzedit medas borta, benendi in Sardinnia—mi compru sempri totu su chi agatu de libbrus de divulgatzioni scientifica: is inglesus funt is prus bravus in custu trabballu e su mercau in sa lingua issoru est su prus mannu e duncas s’agatant medas cosas bonas. Aici potzu tenni un’idea de su chi sutzedit in is atras disciplinas scientificas e biri chi mi benint ideas noas.
S’urtimu libbru chi apu agatau si tzerriat “Critical Mass” (Massa critica) e ammostrat ca ddoi funt cosas de sa fisica statistica che podint serbiri a cumprendi certus fenomenus socialis puru.
Su cuncetu de “massa critica” non est una novidadi e meda genti dd’at imperau unu muntoni de bortas in manera metaforica, ma custu libbru non fueddat de custu cuncetu in custa manera.
S’autori, Philip Ball, fait a biri ca ddoi funt cumportamentus in sa materia e in sa sociedadi chi s’assimbillant in una manera chi non podit essi sceti una coincidentzia.
Non bollu fai una recensioni de su libbru e non bollu nimancu discuti de custas cosas innoi, ma una cosa est sigura: su cumportamentu de sa media de una massa manna de personis si podit paragonai po certas cosas e in manera non casuali a su cumportamentu mediu de is partixeddas de sa materia.
Duncas, candu nau ca in Sardinnia si seus acostaus a unu “puntu criticu”, non seu imperendi una figura retorica, una metafora, ma seu citendi deretu su cuncetu pigau de sa fisica.
Unu puntu criticu in fisica est, po esempru, su puntu aundi s’acua si podit furriai a ghiaciu (fasi solida) o podit abarrai licuida. Bastat a cambiai unu pagu sa temperadura o sa pressioni e s’acua passat totu a sa fasi liquida o totu a sa fasi solida.
Atesu de custu puntu criticu podeus acciungi o bogai calorias a s’acua, sa temperadura cambiat mancai meda, ma sa fasi de s’acua non cambiat. Asuta de 0° gradus s’acua abarrat solida e apitzus de cussa temperadura abarrat liquida (o mellus: fluida).
Duncas su chi contat po sa “transitzioni de fasi” de s’acua non funt totu is calorias chi serbint a portai unu chilu de ghiacciu de sa temperadura de -150° C a 0° C, ma su pagheddeddu chi serbit a passai de -0,1° C a +0,1° C. Duncas su “puntu criticu” de s’acua est sa temperadura intra de custas duas.
Intzandus, totu su trabballu chi unu fait po furriai s’acua de -150° C a -0,1° C non si biri e non serbit a nudda, chi non fais su pagheddeddu chi bastat a dda furriai a una temperadura de +0,1° C.
A dolu mannu nostru su trastu po mesurai sa temperadura sociolinguistica de sa Sardinnia non esistit, ma ge fait a mesurai una pariga de cosas chi ammostrant ca su sardu est acanta de passai de sa fasi de “lingua privada” a cussa de “lingua pubblica”.
Torraus a sa circa sociolinguistica. Is datus prus importantis funt custus:
(i) Parla una lingua locale: 68,4%
(ii) Non parla, ma capisce una lingua locale: 29,0%
(iii) Non parla né capisce alcuna lingua locale: 2,7%
Custus datus ammostrant ca, chi una personi domandat un’informatzioni in sardu in s’arruga a una personi disconnota, sa probbabbilidadi chi s’atru non ddu cumprendat est de su 2,7%. Lassendi a una parti su fatu ca unu podit fueddai unu dialetu diversu de su logu aundi domandat s’informatzioni—su probblema non est cussu—poita eus smítiu de domandai sa strada in sardu a genti chi non connosceus?
Forsis cun una pariga de aneddotus si podit cumprendi unu pagu ita est sutzediu a su sardu in custus urtimus trinta o coranta annus.
Una dexina de annus a oi, m’est capitau de intrai in unu bar de Biddermosa. Doi fiant un’omini e una femina de sa bidda—genti de s’edadi mia—fueddendi in sardu e insaras deu apu ordinau a buffai in sardu e mi seu postu a fueddai deu puru. S’omini m’at castiau unu pagu e a pustis m’at arrespundiu in sardu, ma sa femina—sa meri de su bar—m’at arrespundiu in italianu de s’inghitzu a sa fini e mi castiát mali totu s’ora.
Deu custa cosa non dd’apu cumpréndia e apu domandau a is feminas chi fiant fendi su cursu de linguistica cun mei in Ghilartza ita ndi pensant de cussa scena. S’arrespusta issoru fiat: “Cussa femina at pensau: ‘E ita est totu custa cunfiantzia?!’”
Chi custa analisi est giusta, a fueddai in sardu a unu chi non connoscis est unu pagu comenti a ddi nai de tui: s’usu de su sardu abasciat su livellu de formalidadi de s’interatzioni linguistica fintzas a unu puntu ca po cussa femina de Biddermosa non andát prus beni. Ca femu maleducau, issa non mi dd’at nau, ma ge mi dd’at fatu cumprendi.
Un’atra cosa ca m’est sutzédia unus dexi annus fait cunfirmat s’interpretatzioni de su sardu che lingua de sa cunfiantzia.
In s’oru de sa “Carlo Felice” apu biu a unu bendendi sindria e mi seu firmau. Mi seu postu a fueddai in sardu cun s’omini—su messaju?—chi bendíat sa sindria e issu m’arrespundíat in italianu. Deu apu sighíu in sardu e non ddu naramu ni de tui ni de fustei. Issu mi castiát sempri prus nervosu e si bidíat ca non sciíat comenti si depíat cumportai. A sa fini non at aguantau prus e m’at fueddau in sardu issu puru, ma … nendi-mi de tui!
Custu, chi nci pensais, est unu cumportamentu stranu, poita “non est de personi educada” a nai de tui a unu clienti disconnotu: non m’est sutzédiu mai in atru logu.
Deu fueddendi-ddu in sardu apu postu in cunflitu duas arregulas “pragmaticas” de s’interatzioni linguistica in Sardinnia: (i) s’interatzioni tra cummercianti e clienti disconnotu est impersonali; (ii) su sardu est sa lingua de sa “cunfiantzia”.
Po si cumprendi, sa “pragmatica” est cussa disciplina de sa linguistica chi studiat s’usu de sa lingua.
Issu iat potziu sighiri sa primu arregula fueddendi-mi in sardu e nendi-mi de fustei, ma a su chi parit sa segundu arregula fiat tropu forti po issu e m’at nau de tui.
Duus annus fait mi seu torrau a firmai a bufai in Biddermosa, ma in un’atru bar. Ddoi fiat una picioca de unus 25 annus trabballendi e deu apu ordinau a bufai in sardu. Custa borta custa picioca m’at arrespúndiu in sardu.
Custa cosa iat a podi sinnificai una pariga de cosas diversas e cumplementaris: (i) est normali po un’omini de s’edadi mia a nai de tui a una picioca de cuss’edadi e duncas a dda tratai cun “cunfiantzia”; (ii) su livellu de informalidadi chi cussa picioca acetat est prus basciu de su de s’atra femina; (iii) a fueddai in sardu po una picioca de cuss’edadi non est aici “intimu” e non tenit duncas su propriu sinnificau che po una femina prus manna; (iv) in dexi annus sa situatzioni sociolinguistica in Biddermosa est cambiada.
Deu pensu ca po cumprendi custa cosa sa solutzioni siat una combinatzioni de custas cuatru arrexonis e puru ca sa positzioni sociali de su sardu siat cambiendi po is generatzionis prus giovunas.
Custus aneddotus serbint a cumprendi is datus de sa circa sociolinguistica chi pertocant sa distribbutzioni pragmatica (“s’usu”) de su sardu:
Percentuale di persone che parlano la lingua locale e che la usano nelle diverse
situazioni comunicative (come lingua principale o con l’italiano)
Per pregare: 9,9%
Per fare i conti a mente: 19,0%
Per fare auguri e condoglianze: 24,5%
Per parlare di politica: 26,5%
Per salutare: 26,8%
Per raccontare storie, storielle e fiabe: 29,4%
Per pensare fra sé e sé: 33,6%
Per parlare al telefono: 35,3%
Per esprimere gioia e entusiasmo: 40,2%
Per raccontare fatti della vita quotidiana: 44,3%
Per sgridare e minacciare: 55,1%
Per imprecare: 59,3%
Per esprimere rabbia: 60,2%
Per fare dell’umorismo: 64,0%
Comenti si podeus abetai de una situatzioni de bilinguismu cun diglossia, su sardu non est sa “lingua de sa cunfiantzia” sceti po su chi pertocat is logus aundi dd’imperaus e sa genti cun chini ddu fueddaus, ma fintzas po is cosas chi feus in sardu. Intzandus su bendidori de sindria s’est agatau in unu cunflitu intra de sa lingua de su trabballu e sa lingua de sa cunfiantzia e at scioberau po sa cunfiantzia. Sa primu barrista de Biddermosa, invecis, at scioberau chentza de duditai po sa lingua de su trabballu.
Una borta un’amigu sestesu, fueddendi de mei cun un’atru amigu, at nau: “Fueddat in sardu fintzas in su telefonu!”, ammostrendi de aici ca issu puru fiat parti de cussu 65% de Sardus chi non imperant su sardu telefonendi. Po una parti manna de is sardus, duncas, fintzas su de telefonai cumportat unu livellu de formalidadi tropu artu po ddu podi fai in sardu.
Segundu mei s’unica cosa chi ancora non permitit a su sardu de essi “lingua pubblica” est custa segundu arregula “pragmatica”: “su sardu est sa lingua de sa cunfiantzia”.
Seu nendi innoi ca su sardu at pérdiu in custus urtimus dexi annus po sa prus parti de is sardus cali-si-siat “connotazione negativa”: non est prus sa lingua de is inniorantis o de su famini.
Pensendi-nci non nc’est nudda de si spantai: totus si ndi seus acataus ca Tziu Paddori at lassau su postu a Fisietto (“Toca intra prima tui ca a mei mi nci scapat s’arrisu!” dd’at ai nau); su sardu est lingua de minoría arregonota de sa lei regionali 26 e de sa lei 482 de su stadu e custu at fatu aberri is ogus a genti meda; funt bessíus in is urtimus 30 annus unus 180 romanzus in sardu e, mancai pagu genti ddus comperit, medas scint ca esistint; a su mancu in Internet su sardu scritu est una cosa normali e est associau a su mesu de comunicatzioni prus modernu; po is giovunus su sardu non est prus associau a sa miseria materiali e culturali, comenti fiat po is babbus e mammas issoru; genti meda si nd’est acatada ca su modellu culturali italianu est unu fallimentu.
Esagerendi seu?
Bastat torra a castiai is datus de sa circa sociolinguistica. Citu a mei e totu: “I dati della ricerca sociolinguistica coordinata dalla Professoressa Oppo dicono che soltanto il 32,0% degli intervistati non è per niente favorevole all’uso della lingua locale negli uffici pubblici. […] Come stanno le cose rispetto alla scuola? Il 57,3% degli intervistati si dichiara del tutto favorevole all’utilizzo, accanto all’italiano, del sardo nella scuola. Il 27,4% si dichiara parzialmente favorevole. […] Una percentuale enorme degli intervistati nella ricerca sociolinguistica (81,9%) dichiara di essere molto d’accordo sul fatto che il bambino impari l’italiano, una lingua straniera e la lingua locale.”
Intzandus, non seu esagerendi.
Ita tocat a fai immoi po passai de -0,1° C a +0,1° C, superai su puntu criticu e arribbai a biri su sardu “lingua pubblica”?
Chi est berus chi seus acanta meda a su “puntu criticu”, immoi bastat pagu: duas cosas!
Sa primu est ca su sardu depit intrai in sa scola, ma custu non dipendit de nosu e duncas s’unica cosa chi podeus fai est a sighiri a nai in donnia manera: “SU SARDU DEPIT INTRAI IN SA SCOLA!”
E de custu tocat puru a si nd’arregordai candu andaus a votai.
De su momentu ca su sardu intrat in sa scola, dd’acabbat de essi sa lingua de sa “cunfiantzia” po is pipius. Innoi nc’est pagu de spiegai.
S’atra cosa dipendit de nosu e … de nosu sceti!
Fintzas a candu nisciunus ddu fait—o tropu pagu genti—no at essi mai una cosa normali a ordinai unu café in sardu in unu bar de via Roma in Casteddu.
Nisciunus ddu fait, poita ca non ddu fait nisciunus!
Cali est sa frecuentzia chi nosu cunsideraus “normali” po unu certu cumportamentu?
Cantus bortas depit sutzedi una cosa po dda cunsiderai normali?
Bai e circa! Ma in prus pagu de dexi annus mi seu accostumau fintzas deu a is piciocheddas chi ammostrant is mudandas bessendi-ndi de is cratzonis!
In cussu libbru chi apu nau (“Critical mass”), s’autori narat una cosa de importu mannu: “Sa genti chi in is annus ’70 fiat contras a is pilus longus, teníat is proprius motivus de sa genti chi in su 1600 fiat contras a is pilus curtzus.”
Duncas non est de custa genti chi si depeus preocupai: issus ant a sighiri a is atrus, comenti ant sempri fatu.
Si depeus preocupai invecis de comenti mai nosu e totu eus acetau a si nci fai bogai de is logus pubblicus!
Donniunu de nosu si depit domandai poita est ca, chi po issu o issa su sardu est una lingua normali, at acetau su ghetu de sa diglossia.
Custa est una cosa chi feus nosus e totu, donniunu de nosu, e donniunu de nosu est responsabili de sa ghetizatzioni de su sardu.
Su de fai de su sardu una lingua pubblica est unu deretu e unu poderi chi donniunu de nosu tenit. Ita ndi feus de custu poderi? Ita si costat a dd’imperai?
Unu pagu de “imbarazzo” is primus bortas, fintzas a candu agatas sa manera giusta—giusta po tui e totu—de ddu fai. Fintzas a candu cumprendis ca non est chistioni de fai proselitismu, de cumbinci a is atrus a fueddai in sardu, ma sceti de fai una cosa chi po tui est sceti normali. In su momentu e totu chi ddu fais, as fatu de su sardu una lingua normali: cussa “lingua pubblica” chi fintzas a immoi femus abetendi a arribbai de susu, de su poderi politicu.
Candu una “massa critica” de Sardus at a fai custa cosa simpri, su sardu at essi po totus una “lingua pubblica”.
Cantu est manna custa “massa critica”? Bai e agata! Sciu sceti ca chentza de mei e de sa genti chi ligit Diariulimba—is personis prus interessadas a sa lingua sarda—non nc’eus a arribbai mai.
E mi bastat a pensai ca chi is chi ligint Diariulimba (500 personis?) si ponint a fueddai in sardu 10 bortas a sa di a genti disconnota, custu fait 150.000 interatzionis linguisticas pubblicas in sardu a su mesi. In un’annu funt prus de 1.800.000 interatzionis: deu m’emu a acuntentai e emu a nai ca a custu puntu su sardu est una “lingua pubblica”. Una parti manna de is sardus iat ai tentu parti in una de custas interatzionis e s’iat essi acatada ca sempri prus genti in s’arruga e in is butegas fueddat in sardu. E custu chentza de pigai in cunsideru su fatu ca atra genti, sighendi s’esempru de is letoris de Diariulimba, iat a podi cumprendi ca a fueddai in sardu a sa genti disconnota est una cosa normali e incumentzai a fai sa propriu cosa.
Una cosa de importu mannu est a non s’abetai ca, chi fueddas in sardu a unu chi non connoscis, custu t’arrespundat in sardu. S’esperientzia mia est ca is prus bortas custu non sutzedit.
Ma su chi contat non est su chi s’atru fait cun tui, ma su chi ddi sutzedit in conca.
Fueddendi-ddu in sardu tui as fatu una cosa “stramba”: ses andau contras a sa regula pragmatica chi narat ca “su sardu est sa lingua de sa cunfiantzia”.
Issu s’at a domandai poita e facili chi ndi fueddit cun atra genti. Chi totu is 500 letoris de DL fadiant custa cosa, in pagu tempus sa personi chi as fueddau in sardu at a intendi a calincun’atru nendi: “Eja, est sutzediu a un’amigu miu puru!”
Chi ddu torrat a sutzedi una cosa de aici, custa personi non dd’at a agatai prus aici stranu e forsis at a arreagiri in manera diversa. Ma torra, su chi contat non est su chi fait issu, ma su de agatai normali ca calincunu fueddit in sardu a unu strangiu. Ddoi est sempri un’inertzia manna po donniunu candu si tratat de cambiai una cosa chi ses acostumau a fai a una certa manera. Su primu passu, e forsis su passu prus malu a fai, est cussu de acetai ca po atra genti est normali a fai is cosas in un’atra manera.
Cali est sa probbabbilidadi ca calincunu contit a custa personi chi eus fueddau in sardu ca a un’amigu suu puru una personi disconnota dd’at fueddau in sardu? Manna meda e de siguru prus manna de cussus chi eus fueddau deretu nosu e totu!
Tocat a tenni contu de su fatu ca, passendi de una personi connota a s’atra 6 bortas, totus podeus intrai in cuntatu cun totus e, a su chi parit, in totu su mundu.
Mi spiegu: deu bollu arribbai a Efis de Pompu, ma non ddu connosciu. Domandu a Bachis, ca sciu ca issu connoscit a genti meda, de agatai a calincunu chi connoscit a genti de Pompu. Bachis domandat a Antiogu ca trabballat in sa zona de Pompu. Antiogu domandat a Licu, ca bivit in un’atra bidda, ma est coiau in Pompu. Licu domandat a sa mulleri. Sa mulleri de Licu domandat a sa gomai, ca issa tenit su propriu sangunau de Efis e issa mi fait arribbai su numeru de telefonu de Efis.
Unu sociologu americanu at fatu custu esperimentu: at donau a unu bellu pagu de genti s’incarrigu de mandai una e-mail a una personi disconnota in un’atru continenti, sciendi de custa personi sceti su nomini, su mestieri e sa citadi. Donniunu depiat mandai sa mail a una personi connota chi issu pensát ca ddu podiat agiudai a arribbai a cudd’atru, domandendi-ddu de fai sa propriu cosa cun calincunu chi connoscíat e chi ddu podíat aggiudai.
Genti meda s’est arretirada, ma is chi chi ant provau funt arrenescius a fai arribbai sa mail a sa personi giusta in un media de 6 passagius.
Su propriu esperimentu, ma cun unu pacu postali e limitada a s’America, dd’ant fatu in is annus ‘70 e, su propriu, nci funt bofius una media de 6 passagius po fai arribbai su pacu a sa personi giusta. Custa borta non s’est arretirau nisciunus e sa media est cussa de de totu sa genti chi ant domandau a partecipai.
In Sardinnia, pensu, de custus passagius nd’iant a serbiri prus pagus meda.
Duncas est facili ca, in pagu tempus, una parti manna meda de is sardus apant intendiu ca ddoi est genti chi fueddat in sardu in s’arruga a genti chi non connoscit e duncas ca ddoi est genti ca chi non acetat s’arregula pragmatica: “su sardu est sa lingua de sa cunfiantzia”.
Sa cosa prus importanti e prus mala a fai in custu momentu est propriu cussu de ndi bogai su sardu de sa sfera privada. Ma est una cosa chi non costa ni dinai, ni studiu, ni tempus, ni organizatzioni. Chi propriu bandat mali ti costat unu pagu de brigungia (“imbarazzo”).
Duncas chi incumentzaus a ddu fai, una parti manna meda de is sardus at a sciri in pagu tempus ca ddoi est genti chi dd’agatat normali a fueddai su sardu cun genti strangia.
Arribbaus a custu puntu su sardu iat essi torra lingua pubblica e fintzas sa scola e sa politica iant a depi sighiri, e a marolla puru!
Tutto bene, tutto OK, intzandus?
Miga meda! Sa chistioni de su “puntu criticu” non est sceti una cosa positiva.
Comenti s’acua abarrat ghiaciu candu non superat su puntu criticu, su sardu at abarrai lingua privada chi nosu non si detzideus a dd’imperai in is logus pubblicus.
Mancai bengat sa lei noa po sa lingua e mancai su sardu si furrit a lingua uficiali, mancai puru su sardu intrit in sa scola, non est siguru po nudda ca sa situatzioni at a cambiai. In Irlanda totus custas cosas non ant cambiau nudda.
Sa lei noa e su sardu in sa scola funt “condizioni necessarie, ma non sufficienti”.
Su sardu in sa scola serbit a fai cussu chi is babbus e mammas non faint prus: a imparai su sardus a is pipius e a ddus fai cumprendi ca su sardu est una lingua normali. Ma non serbit a cumbinci a unu piciocu a fastigiai a una picioca in sardu. Po arribbai a custu, e duncas a una famillia aundi sa lingua normali est torra su sardu, serbit una situatzioni generali aundi su sardu est sa lingua normali po totu is interatzionis linguisticas.
E custa est cosa chi tocat a nosu a dda fai e a nosu sceti.
Deu una lei chi mi imponit de fueddai in sardu in is butegas e in s’arruga non dd’emu a bolli.


c: text/html

text:
Betty Barclay
eliminare tutto
- Betty Barclay Beautiful EdenDeodorante-spray0 €13.99 €DEALBetty Barclay Tender BlossomEau de toilette21.57 €14.88 €Betty Barclay Bohemian RomanceEau de toilette0 €25.01 €Betty Barclay Precious MomentsEau de toilette0 €14.99 €Betty Barclay Oriental BloomEau de toilette0 €15.98 €Betty Barclay Pretty ButterflyEau de Parfum0 €17.68 €Betty Barclay Pretty ButterflyEau de toiletteNon disponibileBetty Barclay Tender LoveEau de toiletteNon disponibileBetty Barclay Tender BlossomEau de ParfumNon disponibileBetty Barclay Pure StyleEau de toiletteNon disponibileBetty Barclay Precious MomentsEau de ParfumNon disponibileBetty Barclay Pure Pastel MintEau de toiletteNon disponibileBetty Barclay Beautiful EdenEau de toiletteNon disponibileNEWBetty Barclay Beautiful EdenEau de ParfumNon disponibileBetty Barclay Dream AwaySet (edt/20ml + sh/gel/75ml)Non disponibileBetty Barclay First LoveEau de toiletteNon disponibileBetty Barclay Oriental BloomSet (edt/20ml + sh/gel/75ml)Non disponibileBetty Barclay In LoveEau de toiletteNon disponibileBetty Barclay Pure StyleEau de ParfumNon disponibileBetty Barclay Oriental BloomDeodoranteNon disponibileBetty Barclay Pure StyleDeodorante profumato da donnaNon disponibileBetty Barclay Tender BlossomDeodoranteNon disponibileRecensioni Betty Barclay
Visualizzate recenteBetty BarclaySpedizione gratuita da 19 €! 100 % prodotti originali!Accedi al tuo accountOgni giorno dalle 07:55 alle 20:05Carrello(0)
- Betty Barclay Bohemian RomanceEau de toilette★★★★★Sono contento odora belloRomana
- Betty Barclay Tender BlossomEau de toilette★★★★★Consegna veloce ed efficiente. Il prodotto acquistato soddisfa le mie aspettative. Raccomando questa compagnia.Jolanta
- Betty Barclay Tender LoveEau de toilette★★★★★Odore incredibile che piace al quartiere.Michaela

robotstxt: allowed

filter: keep


text:
Hayao Miyazaki
Articulu in logudoresu
Hayao Miyazaki (Tokio, 5 de ennalzu 1941) est unu regista e produttore cinematograficu giapponesu.
Est unu manga-ka (漫画家), o mangaka, chi in giapponesu cheret narrer una persone chi faghet manga, est a narrere sos tipicos fumettos giapponesos.
Est unu regista e produttore de animatziones: in su 2003 at binchidu su Oscar cun su film La città incantata (titulu originale:千と千尋の神隠し|Sen to Chihiro no Kamikakushi) e su Leone d'Oro a sa carriera in sa Mostra internazionale d'arte cinematografica di Venezia in su 2005. At fundadu su Studio Ghibli umpare a su collega Isao Takahata.


text:
Brunu Frongia bincit su campionau impari a is de sa Tharros e lassat su mundu de sa bòcia
Prexu mannu e afroddiu a is isteddus po is de sa Tharros de Aristanis e, est craru, is biancus-arrubius tenint prus de unu motivu, a nai sa beridadi, po si nci ghetai, a fundu 'e suus, in sa festa. Est berus, su campionau, (mellus: sa batalla, sa cursa po ndi cassai su primu postu de sa lista e duncas s'artziada in Ecellenza), s'est serrada feti a s'ùrtima giorronada, cun is de sa Tharros chi, fortzis, si funt atrotoxaus a solus, cun sa partida pèrdia in domu de is de su Tonara, pròpriu su sabudu de PascaManna, chi at arriscau de ndi sciusciai totus is bisus chi is biancus-arrubius fiànt arrannescius a ndi pesai fintzas a sa dì. Ma po fortuna, puru is de su ortolì, sa segunda scuadra prus forti de su campionau, sa dì etotu iant pèrdiu in domu de su Fonne de mister Cucca e duncas no fiant arrannescius a nd'aprofitai pò ndi cassai is aversàrius. Po is de sa Tharros, de su restu, no est stètia pròpriu una passillada: tocat a fai su contu, difatis, tra is atras cosas, chi is biancus-arrubius ant tentu duus allenadori in sa stagioni de su duamilla e bintunu e duamilla e bintiduus, est a nai chi funt partius cun mister Tonio Madau, chi at sighiu sa scuadra fintzas, a giai, a sa metadi de sa torrada, cun sa sociedadi chi at decìdiu, apustis, de tzerriai mister Firinu po circai de acabbai sa stagioni a su primu postu de sa lista. Is cosas, s'iat craru, funt andadas beni meda: is aristanesus ant serrau su campionau cun cincuantotu puntus in buciaca, duus in prus de is chi tenint allogaus is de su Tortolì e tres in prus de is chi funt arrannescius a incasciai is de sa Macomerese de Macumere: custas tres scuadras funt stètias, duncas, cussas chi si funt gherradas sa bìncida de su campionau (chentza si ndi scaresci, duncas, de is de s'Arborea de mister Trudu, chi ant fatu una prima parti de stagioni e de campionau toga meda) e iat a fai a nc'aciungi puru, arribbaus a custu puntu, chi is giogus me in sa lista B funt stètius bilantzaus fintzas a s'ùrtimu, po su prexu e su ispantu de totus is tifosus, chi, de su restu, est cussu chi est sucèdiu, puru, in sa Lista C (cun sa batalla tra is de su Tempiu, is de su Calanzanos e is de s'Usinese); su campionau chi pertocat sa Lista A, invecias, est stètiu bintu, a manus bascias (cumenti si narat in italianu), est a nai chentza tropus strobus, de is de sa Monteponi de Bidd'e Cresia. Torrendi a is de sa Tharros, duncas, funt stètius bonus a binci po diciaseti bortas, una in mancu de is partidas chi ant bintu is de su Tortolì (no sèmpiri sa scuadra chi bìncit prus partidas a sa fini arrannescit a cassai s'artziada de categoria), chi peròu nd'ant pèrdiu calincuna cosa cumenti a ses; invecias is arrubius-biancus nd'ant pèrdiu feti duas, cussa contras a su Tonara, chi eus pròpriu arremonau ainnantis, e cussa in domu de is de s'Arborea, su catodixi de su mesi de DonniaSàntu. Is partidas chi si funt serradas in paridadi, de su restu, funt stètias seti, cun is de su Tortolì chi, invecias, nd'ant paregiau feti duas. Custu po fai su contu de is numerus: no s'abarrat atru de fai, duncas, chi andai a castiai is gol fatus e is gol incasciaus, e che de su restu funt su sprigu (ddi nau diaici) prus craru de cumenti funt andadas is cosas in una stagioni. E duncas, seus chistionendi de sa scuadra chi nd'at pesau prus gol de totus is atras (setanta in bintises bessidas, giai giai una mèdia de tre gol a partida, prus o mancu) e chi nd'at incasciau feti dexiaseti. Po cumprendi mellus su chi seus narendi, podeus fai su contu chi is segundus de sa lista, chi funt, cumenti s'apu giai nau, is ollastrinus de su Tortolì, nd'ant pesau calincuna cosa cumenti a sessantanoi gol (unu in mancu de is de sa Tharros, est berus) ma nd'ant incasciau giai giai su dòpiu, est a nai trintacincu. Is s'istadi, is biancus-arrubius funt arrannescius a ndi pesai una rosa, una truma de giogadoris forti meda, fortzis tra is prus fortis de totu su mundu de sa Promotzione in Sardìnnia, ma apustis ddu scieis beni cumenti andant is cosas: is resultaus de is partidas funt s'ùnica cosa chi contat po cassai su primu postu, e po' binci is partidas tocat, a bortas, a sunfriri, a spudai sangui (cumenti si narat e cumenti intendu nai fatu fatu), a si imbrutai sa camisedda e, po arremonai una chistionis chi ndi bogant a foras dònnia dònnia borta is allenadoris, tocat a nci ghetai, in campu, totu su chi tenis in su coru. Is giogus po is de sa Tharros, a nai sa beridadi, no si funt obertus in sa manera mellus, ddi naraus diaici, fadendi su contus chi, in sa primu bessida, su bintises de su mesi de Cabudanni, est arribbau su zeru a zeru in domu de is de sa Bittese de Bitzi. Sa cida avatu, is de sa Tharros nd'ant cassau sa prima bìncida de sa stagioni cosa insoru, in domu (fiat su tres de su mesi de Ladàmini), contras a is de s'Ozierese de Otieri, cun su resultau de unu a zeru. Sa chistioni prus marigosa e trumentosa, me is primus otu-noi giorronadas de sa stagioni de su duamilla e bintunu, est stètia cussa acapiada, pròpriu, a is resultaus: is de sa Tharros no funt arrannèscius, a su mancu, no funt arrannèscius finzas de is primus giorronadas, a ndi pesai una bella pariga de partidas bintas, totus de sighiu. Po cumprendi de ita seu chistionendi, iat a bastai a fai su contu chi a sa de tres bessidas, est a nai cussa de su dexi de su mesi de Ladàmini, in domu de is de su Bonorva, si funt dèpius acuntentai de feti unu puntixeddu, apustis de s'unu a unu chi nd'est bessiu a foras a sa fini de is noranta minudus. Su dexiaseti de su mesi de Ladàmini, est a nai a sa de cuatru bessidas, is de sa Tharros ant torrau a bìnci contras a is de su Seulo, cun su resultau de duus a zeru; a sa de cincu bessidas, est a nai sa partida chi s'est giogada su domìnigu de su binticuatru, sèmpiri de su mesi de Ladàmini, est arribbada una de is bìncidas de importu prus mannu de totu s'annu e duncas de totu sa stagioni, in domu, contras pròpriu a is de su Tortolì, cun is aristanesus chi funt arrannèscius a binci cun su resultau de duus a zeru. Su mesi de Ladàmini s'est serrau cun sa bìncida (una de is prus largas, cumenti si narat in italianu) po cincu a zeru scuta in faci a is meris de domu de su Fonne. Sa cida avatu, chi fiat sa de seti bessidas, is de sa Tharros ant batiu puru is de sa Macomerese de Macumere, sighius de mister Mura, cun su resultau de tres a unu: a contus fatus, custas duas bessidas funt stètias cussas de importu prus mannu, a su mancu, po su chi pertocat sa primu parti de sa stagioni. Ma cumenti apu nau ainnantis in custu articulu etotu, po is de sa Tharros is cosas no funt stètias diaici facilis cumenti podeus imaginai: a sa de otu bessidas, difatis, est arribbada sa primu partida pèrdia, in domu de is de s'Arborea, chi ant bintu cun su resultau de unu a zeru; apustis, est a nai su domìnigu de su catodixi de su mesi de DonniaSàntu, is de sa Tharros funt andaus a sbàtiri (ddi naraus diaici, ca tanti seu seguru chi ddu eis a cumprendi) contras a is de su Tonara, cun is arrubius-nieddus chi nd'ant furau unu puntixeddu (ddi naraus diaici) de una de is partidas a foras de domu prus tostada e trumentosas tra cussas chi teniant de giogai po cust'annu. Tra sa fini de su mesi de DonniaSàntu e cussu de Idas, is de sa Tharros ant incumentzau a curri, a curri sèmpiri prus a forti, cun is primus cuatru partidas bintas totus de sighiu: sa prima est stètia cussa contras a is de sa Paulese de Paulle, cun su resultau de cincu a zeru (bellu tundu tundu, cumenti si narat); apustis, is aristanesus nd'ant pesau atrus cincu gol in sa partida in domu contras a is de su Samugheo; cuatru funt stètius is gol chi is de su Buddusò nd'ant arregotu in sa partida in domu contras a is de sa Tharros, cun is biancus-arrubius chi ant serrau is partidas de s'andada cun su resultau de cincu a unu, scutu in facci a is de su Sadali. S'apu giai contau de cumenti is de sa Tharros siant arrannescius a ndi pesai una de is scuadras prus fortis de totu su mundu de is diletantis sardus; in atacu teniant unu giogadori forti cumenti Andrea Sanna, chi apùstis de totus is partidas chi at giogau nd'at pesau in sa stagioni de su duamilla e bintunu \ duamilla e binti duus at fatu calincuna cosa cumenti a bintises gol; Atzeni, invecias, nd'at fatu calincuna cosa cumenti a doxi; dexi gol, invecias, funt stètius cussus fatus de Atzori e Branicki; custu feti po nd'arremonai una pariga de is giogadoris de importu prus mannu. Po su chi pertocas da difesa, invecias, is de sa Tharros ant donau is crais a unu de is giogadoris de esperièntzia prus manna chi nci funt in dì de oi in Sardìnnia, est a nai Bruno Frongia, chi, tra is atras cosas, at decìdiu de dda acabbai cun su giogu de sa bòcia (a su mancu, at decidiu de dda acabbai de cabai in campu cumenti a giogadori, a ddu nai mellus), apustis, pròpriu, de essi bintu s'ùrtimu campionau de sa carriera, longa meda, cosa sua. Po cumprendi de ita seu chistionendi, s'iat a podi fai su contu de is cincus campionaus bintus de su difensori nasciu in su milli e noicentus otatunu: is sa stagioni de su duamilla e cuatru – duamilla e cincu iat donau una bella manu de agiudu a is de sa Nuorese de Nùgoro a ndi artziai in su campionau de Sèrie D; in su duamilla e cincu- duamilla e ses iat bintu su campionau de sa Sèrie D e in su duamilla e trexi – duamilla e catodixi torra in Ecellenza. Cun is casteddaius de su Progetu Sant'Elia, invecias, iat bintu su campionau de s'Ecellenza de su duamilla e dexi – duamilla e undixi; a totus custas bìncidas de importu manni nci depeus aciungi puru sa promotzione cun is de su Ceraxius in Sèrie D, in s'annu de su duamilla e otu – duamilla e noi, apustis de is partidas de is sparegius play-off natzionalis. Est stètiu propriu cun Bruno Frongia, duncas, chi me is cidas passadas nd'eus pesau una ciaciarrada po chistionai, tra is atras cosas, de sa bìncida de su campionau de is de sa Tharros. Ma sa noba de importu prus mannu, est craru, est cussa chi pertocat sa fini de sa carriera de Frongia. Cumenti mi praxit a pentzai, de su restu (est una cosa chi mi baddat in conca fatu fatu meda), in custa vida (mellus: in custa vida asuta de custu cielu) totus is cosas chi oberreus andant serradas, diaici cumenti totus is cosas chi nascint depint acabbai a morri. «Su giogu de sa bòcia de seguru at a essi una de is cosas chi m'ant a speddiai de prus — contat su difensori apustis de prus de cuindixi annus passaus a curri avatu a una bòcia e avatu a is atacantis avèrsarius — e deu pentzu chi siat una cosa normali, tra is atras cosas, fadendi su contu chi apu incumentzau a giogai candu fia unu pippieddu de ses annus; po su chi pertocat su corpus e duncas is daboris, deu creu de essi stètiu fortunau meda: chi ndi bogaus unu infortùniu lègiu meda, po su restu no mi seu mai ingotu o strupiau tropus e duncas in dì de oi mi intendu ancora meda meda beni, ma deu pentzu, peròu, chi sa cosa mellus chi unu podit fai est cussa de ndi bessiri a foras de is giogus candu est ancora fortie no candu est mori mori (si narat diaici me is partis mia ndr) e debbili e mancai no nc'arrannescis prus nemancu a abarrai strantaxu; mellus lassai is giogus de campioni e no candu ses andendi ainnantis totu trisia trisia». Frongia apustis aciungit: «Seu prexau po totu cussu chi seu arrannesciu a donai a su mundu de sa bòcia e, mescamente, seu prexau de totu cussu chi su mundu de sa bòcia m'at torrau, partendi de totus is amigus chi mi seu fatu in totus custus annus de giogus; arribbedi a is amigus, tra is presidentis e is dirigentis, chi mi seu fatu in dònnia sociedadi innoi apu giogau. Mi seu sèmpiri agatau beni in dònnia logu innoi apu giogau, creu chi siat una cosa de importu». Po su benidori, Frongia tenit giai una bella pariga de bisus de atendi. «Eus a biri cumenti ant a andai is cosas — narat su difensori de sa Tharros in s'interis chi si scioddat de s'arrisu —; po su restu, custu est pagu ma seguru, ap a sighiri a trabballai po sa scola de bòcia,po pipius e pipias, est craru, chi nd'apu pesau, impari a un amigu cosa mia, pròpriu in Sabarussa. Po totus is atras cosas, po immo no sciu ita ti nai: su presidenti de sa Tharros, Mura, m'iat a bolli fai brintai aintru de sa dirigenza de s'assòtziu, ma no eus ancora tentu s'ocasioni de ndi chistionai beni; creu e isperu de ddu podi atobiai chitzi po chistionai unu bellu pagheddu e cumprendiri cumenti funt andendi is cosas. Po immoi, peròu, sa cosa de importu prus mannu est cussa de agatai unu bellu pagheddu de tempus po mi pasiai». De su restu, is de sa Tharros (ma ballit puru po totus is atras scuadras, est craru no?) ant giogau bintises giorronadas tostadas meda, cun sa bìncida de su campionau chi nd'est arribbada feti me is ùrtimus noranta minudus de giogu: «Serrai sa stagioni cassendindi su primu postu de sa lista — scoviat Frongia — no est stètiu facili po nudda, fadendi su contu chi Tortolì e is de sa Macomerese de Macumere s'ant donau batalla (ddi nau diaici) e no si funt arrèndias. Is ollastrinus, de su restu, mi funt patus una scuadra bella forti e cun giogadoris bravus e fortis in dònnia zona de su campu; su pròpriu ballit po is biancus-asullus, est craru. Seus arrannescius a serrai su campionau cun feti duus e tres puntus in prus de su tanti chi nd'ant bodditu is de su Tortolì e is de su Macumere, po si fai a cumprendi cantu echilìbbriu ddoi fiat». Fadendi beni is contus, sa bìncida cassada de sa Tharros, duncas, tenit unu sapori meda prus druci de su chi podeus pentzai. «Seus stètius bravusa apoderai cun sa conca, fadendi su contu chi no si seus mai cuaus: bolestus binci su campionau, e totus ddu sciiant giai de sa primu bessida; po fortuna, duncas, chi is cosas si funt andadas beni. Su de no essi torraus sùbbitu in campu, apustis de is festas de su Nadale e po s'annu nou, po crupa, pruschetotu, cumenti scieis beni, de su tialu de Covid, s'at ghetau unu pagheddu a pari, poita si seus dèpius frimai pròpriu in su periodu innoi festus currendi prus a lèstru. Mancu mali, peròu, chi seus arrannèscius a si ndi pesai allestru meda, chi est sa cosa de importu prus mannu no feti in su giogu de sa bòcia ma in sa vida cosa nosta puru». Frongia poi serrat sa chistioni. «Deu crecu, comentecasiat, chi no eus furau nudda, sa bìncida de su campionau est arribbada gràtzias a is partidas togas chi nd'eus pesau: chi ndi bogaus is primus giorronadas, difati, si seus agataus a su primu postu de sa lista po totu su campionau». Sa partida giogada in domu de is de su Sàdili, e chi s'est serrada cun su resultau de seti a unu, est stètia, a contus fatus, una de cussas chi ant tentu s'importu prus mannu in sa cursa po ndi cassai sa bìncida de su campionau. «Seus cabaus in campu cun sa conca giusta, gioghendi sa partida cumenti depestus fai, tra s'atru, fintzas de is primus minudus. Sciestus, de su restu, chi a su mancu po nosu fiat una partida de importu mannu meda, e duncas no podemus sballiai; in conca tenestus una biga de arrexonis po circai de ndi pesai una partida toga, cumenti est giusu, deu creu, candu ti ses gioghendi s'arziada, su sartidu in su campionau de s'Ecellenza. Is duus gol chi seus arrannescius a cassai me is primus minudus s'ant agiudau a ponni sa partida in sa bia giusta. Immoi pentzaus, duncas, a ndi pesai una bella festa».
Attività realizzata col contributo della Regione Sardegna. IMPRENTAS 2021-2022. LR 22/2018 art. 22


text:
Windows 98
Articulu in nugoresu
Windows 98 (1998-2006) (lumen in codiche Memphis) est su secundu sistema operativu graficu de sa linia Windows 9.x de Microsoft. Comente a su sistema chi lu at pretzediu, tenet unu Kernel monoliticu a 16/32 bit basau issupra MS-DOS. In su 14 de Capidanne de su 2000 Windows Me lu aiat suppriu, ma at tentu comuncas supportu uffitziale fintzas a s'11 de tribulas de su 2006.
Sichidore de Windows 95, tenet unu supportu ammezorau pro sos hardware istandard comente a USB, MMX e AGP; est dotau de su supportu de su file system FAT32, de WebTV e de s'integrassione de Internet Explorer in s'interfaccia grafica (GUI) de Windows, muttiu Active Desktop. Custu ch'at fattu bessire a campu chistiones chin s'antitrust pro sa positura dominante chi Internet Explorer at tentu a pustis de s'integrassione fortzada sua in Windows.
Mancari chi Windows 98 apat ammezorau s'istabilidade cuffroma a Windows 95, est a ammentare chi a s'ispissu capitabat de s'imbenner in iffadosos BSoD; ma fit comuncas menzus de su sistema chi lu aiat deppiu sichire, Windows Me, nodiu in negativu pro sos problemas suos.


text:
Su CTM ativat su serbìtziu "Navetta Mercato Cuore"
Cumentzendi de su 1 de austu 2020 e po totu su mesi su CTM at a ativai su serbìtziu "Navetta Mercato Cuore". Mudat, difatis, sa diri de s'atòbiu in su mercau e su domìnigu lassat su postu a su sàbudu. S'oràriu fissau po su mercau est a merì, de il 19.00 a is 00.15, e s'ùrtimu postali at a partiri de su mercau "Cuore" e totu.
Is Assessoris Sorgia e Mereu de su comunu de Casteddu ant presentau su serbìtziu impari a su Diretori Provintziali de sa Confesercenti Casteddu. In tempus de coronavirus, difatis, si depint aprontai puru is momentus de shopping de is tzitadinus e de is turistas. Su mercau de su sàbudu at a tenni calencuna novidadi puru. Su street food est tra custas.
Su CTM arregodat ca po podi pigai su postali tocat a s ponni sa mascaredda.


text:
“Donna Berta” de Leopoldo Clarín Alas, òpera traduida in sardu dae Giovanni Muroni e publicada dae Condaghes in su 2012 (colletzione Àndalas).
Si nde fiat ischidada chitzo, si fiat ammentada de su bisu e si fiat posta de mala mùtria, ca cudda solutzione, chi fiat su chi ddi deghiat pro realizare su miràculu chi fiat isetende sa die in antis, tocaiat giai a dd’iscartare. Ah! Nd’ischiat tropu issa, pro totu sa vida sua tribulada, chi sas cosas bisadas non cumprint.
Fiat essida a s’aposentu de pràndere pro si leare su tziculate, e in ie ddi fiat capitada una cosa chi dd’aiat fata inchietare e chi non ddoe cheriat pròpiu ca faghende·dda arterare dd’aiat leadu cudda devotzione chi dd’abbisongiaiat pro dare s’ùrtimu assàchiu a cuddu pascià tosturrudu a bìdere si ddoe fiat su miràculu.
Leave a comment


text:
Sa Sardigna otenet su de duos postos in sa primu editzione de sos "Campionati mondiali di pizza a squadre" de Palermo
In sa Mesa - Resèssida manna pro s'ìsula: sa Sardigna otenet su de duos postos in sa primu editzione de sos "Campionati mondiali di pizza a squadre" de Palermo. Difatis, su "team" sardu batit a domo sa medàllia de prata.
A bolare a bia a sa Sitzìlia sunt istados sos maistros de sa pitza Emiliana Scarpa, de su ristorante "Sea Flower" de Su Sicu (Casteddu); Giuseppe Viola, de sa pitzeria "Zio Ciro" (Murera) e Marco Mulas. de sa pitzeria "bistrot" Entrigu (Casteddu).
Sos "Campionati mondiali di pizza a squadre" si sunt isboligados in intro de sos addòbios de Expocook, sas bator dies dedicadas a su mundu de sa ristoratzione.
Sos tres maistros de pitza sardos artziados in su pòdiu ant isbentuladu sa bandera de sos bator Moros, est a nàrrere sa bandera de Sardigna.
Tres giòvanos de adelentu, Scarpa, Viola e Mulas ant fatu onore a totu sa Sa Sardigna, ma massimamente a sa tzitade de Casteddu, presente cun s'istemma suo in sa divisa de su "team sardu". "Sa Comuna - ant pretzisadu sos tres maistros de pitza - at àpidu aficu in nois e s'at dadu su patrotzìniu".
Cuntentos de àere fatu onore a sa sa primu tzitade de Sardigna, sos tres sardos ant bìnchidu sa medàllia de prata cun tres pitzas diversas. Sa "pizza contemporanea" est istada fata dae Emiliana Scarpa. Est una pitza cun tomatighedda "datterino" de Pula, "burrata" fata cun late de Sardigna, tàpara sicada de Ceraxius, antzua de Sant'Antiogu e una crema de àgiu creada de Emiliana Scarpa, unu produtu chi at tra sos ingredientes àgiu de Arborea e fogias de rìgamu. Galu, Giuseppe Viola at bìnchidu cun una cumassa cun fenugru agreste pro una retzeta palermitana chi at comente ingredientes: gianchetos, "stracciatella" e pane tratacasadu. "Cagliari-Palermo andata e ritorno" est sa pitza isseberada dae Marco Mulas. Ingredientes? Crema de melinzana, "stracciatella", tomatighedda "confit", càmbara ruja, "guanciale" tzacarrosu.
Sos maistros de pitza sunt mòvidos a Sitzìlia cun s'obietivu de valorizare sos produtos de Sardigna e batint in s'ìsula una medàllia de prata chi los premiat pro su traballo issoro.
Attività realizzata col contributo della Regione Sardegna - IMPRENTAS 2021-2022. LR 22/2018, art. 22


text:
Camineras afestat is 10 annus suus
(IlMinuto) - Casteddu, 28 de su mesi totussantus - A dexi annus de su primu númeru suu, sa ribista Camineras afestat unu caminu longu e de importu mannu, chi. cumentzau in su 2002 sighit galu oi cun sa bessida frima de sa ribista. Impegnada de sèmpiri in su profundamentu de istrumentus nous de lézida e anàlisi asuba de sa cunditzioni de sa Sardigna e de is mecanismus nous de dipendéntzia, Camineras aprontat po oi a is 17.00 in sa Biblioteca Comunali in pratza Tola (Tàtari) un'atopu dibàtidu po "una boxi diversa intre política, cultura, editoria". Ant a fueddai Federico Francioni, redatori de Camineras, is libràjus Aldo Addis, Tiziana Marranci, Rita Marras, impari a Giovanni Manca po Angentzia promotzioni editoriali e a s'Assessori comunali a sa cultura Dolores Lai. Un'atopu obertu a is ligidoris e a is tzitadinus "po unu'apensu apitzus de su viàgiu fatu e asuba de su chi iaus a bolli sighiri a fai impari".


text:
Nostra Domina Fatimensis
Nostra Domina Fatimensis refert eventa quibus Virgo Maria apparuit tres liberia opiliones qui fuerunt Lúcia Santos et Hyacinta et Franciscus Marto in Fatima Lusitania quisque die tertiadecimano mensis per consequentes die 13 Maii 1917. Eventa adepta est famas propter elementa secretorum et fatidicium et eschatologiarum principaliter de secundo bello mundano quorum necessitas gravissima est consecranda Russiam Immaculato Corde Mariae. Apparitiones Fatimae publice declaratae sunt dignae fidis ab Ecclesia Catholica anno 1930.
Die 25 Martii anno 2022, Papa Franciscus pro pace orabat in memoria vaticinationis de Russia, post Incursione Russicam in Ucrainam.[1]


text:
Scalepranu 20 mes'e idas 2006
Prima editzioni
In su 2006 s'est cuncodrada in Scalepranu sa prima editzioni de su Cuncursu literàriu in Lingua Sarda, "Scalepranu e sa poesia". Su cuncursu fut cuncodrau de s'amministratzioni comunali imparis a sa Biblioteca Comunali, a su Sistema bibliotecàriu de su Sarcidanu e a sa Regioni Sarda, e fiat parti de is initziativas culturalis po favoressi s'imperu da sa Lingua e de sa Cultura sarda.
Pratziu in duas setzionis: una de prosa e una de poesia, a su cuncursu ant pigau parti 30 poesias e 17 cumponimentus in prosa.
Una giuria, cumposta de intelletualis, giornalistas e iscridoris connotus e istimaus meda po s'impìnniu fitianu po avalorai sa Lingua Sarda, at mediu su balori litteràriu, poèticu e linguìsticu de totu is òperas.
Bincidoris funt bessius Eliseu Spiga po sa setzioni prosa e Ninu Fadda po sa poesia.
Sa mellus parti de is cumponimentus fuant de scalepranesus, sumpepari iscientis de s'iscola mèdia, ma nd'at arribau de dònnia parti de sa Sardìnnia: de Casteddu, de s'Alighera, de Tàtari, de Logudoru e de sa Gallura de parti de Nùgoro e de su Campidanu, sinnu craru ca sa Lìngua sarda est bia e sa genti tenit praxeri a dda imperai.
Agatais a manca: su lìburu chi aciocat impari totu is òperas
is poesias e is contus chi ant bintu.
Chi boleis iscarrigai su lìburu intreu in formau pdf incrai innoi Escalaplano e la Poesiaòperas premiadas - (in formau pdf)
POESIA
Primu prèmiu IDEAS CHENA ASSENTU
Nino Fadda
Su de dus prèmius PRENDA ISTIMADA
Carla Maria Casula
Su de tres prèmius NURAXI ARRUBIU
Guglielmo Piras
PROSA
Primu prèmiu LUISU E LUTZIFERRU
Eliseo Spiga
Su de dus prèmius ABORI SU STORI
Stefano Lai
Su de tres prèmius CANNEDDAS DE TRIGU
Sandro Chiappori
Trabballu fatu cun s'agiudu de sa Regioni Autonoma de sa Sardìnnia Assessorau de s'Istrutioni Pùbbrica
Po imperai beni bisongiat a tènniri Adobe Reader chi si podit iscarrigai de badas cracchendi innoi: Adobe ReaderTORRA A S' Ufítziu de sa Língua Sarda


text:
Su 30 de santandria de su 1900 moriat in Parigi Oscar Wilde. A pustis de àere istudiadu in Dublinu, in ue fiat nàschidu in su 1854, aiat sighidu in Oxford.…
Month: November 2022
Donna Berta #70
“Donna Berta” de Leopoldo Clarín Alas, òpera traduida in sardu dae Giovanni Muroni e publicada dae Condaghes in su 2012 (colletzione Àndalas). Colende in dae in antis de una domo antiga…
Bologna, inauguradu su supercomputer Leonardo
Su 24 de santandria, in su Tecnopolo de Bologna, ant inauguradu su supercomputer Leonardo. Classificadu su de bator in sa lista de sa Top500 de sos carculadores prus lestros in…
Ògiu ghermanu, 30% in mancu de produtziones. Ma calidade bona
Cunforma a s’annu coladu sa produtzione de ògiu ghermanu (chi fiat de 3.613 tonnelladas) est menguada de su 30%. Su datu est una projetzione chi movet da se metade de…


text:
Sa Sardigna est sa reina de sos “savoiardi”
In sa Mesa – Sa Sardigna est sa reina de sos pistocheddos (“savoiardi”). A lu nàrrere est sa classìfica “Gambero Rosso”, fata in subra de sos “migliori 7 savoriardi italiani”. In sa classìfica de sa domo editora romana s'ìsula est sa binchidora. Binchet, difatis, pro nùmeru prus artu de aziendas isseberadas: tra sos 7 nùmenes chi ant otentu su reconnoschimentu 4 sunt sardos.
Ma ite sunt sos “savoiardi”? E comente sunt fatos? Sos “savoiardi” sunt sos pistocheddos de cafè. Custos pistocheddos si distinghent dae sos àteros pistocos pro ite sunt lèbios e sèmplitzes e ant sa forma de unu didu mannu truncheddutzu e grussu, cun sa cara pàllida e incarcada e prena de tzùcaru. Sos “savoiardi” sunt fatos cun tres ingredientes feti: farra, tzùcaru e oos meda.
“Ladyfingers” pro sos inglesos, “biscuit à la cuillère” pro sos frantzesos, e “savoiardi” pro sos italianos, chi nde colligant su nùmene a sas orìgines suas, est a nàrrere a sa regione “Savoia”, est a nàrrere sa regione insertada tra Frantza, Itàlia e Isvìtzera, chi est su logu in ue sunt nàschidos sos pistocheddos. Sos “savoiardi” sunt istados imbentados in sa corte de Amedeo VI, forsis dae su coghineri de su Conte Verde in onore de una visita de su re de Frantza. Dae inoghe est incumentzada sa difusione issoro in totus sas terras chi s'agantànt a suta de su poderiu de sos Savoia: su Piemonte, ma massimamente sa Sardigna (in ue sos “savoiardi” sunt lamados pistocheddos), chi prima de s'unidade de Itàlia est istada colonitzada dae sos Savoia.
Sos pistocheddos sardos sunt durches primorosos e fatos sighende sa retzeta traditzionale. No est pro nudda ca in sa classìfica fata dae “Gambero Rosso” pròpiu sa Sardigna batit a domo bator postos. Gosi ca su primu postu in classìfica est ocupadu dae sos pistocchedos fatos dae s'azienda “Esca Dolciaria” de Durgali. Batit a domo su de duos postos, cun su marcu “Anna P.”, s'azienda “Lanaittu” de Ulìana. A su de tres postos b'est s'azienda de Fonne “SavoSardo di Giovanni Moro”, a su de bator s'agatat s'azienda “Tipico”, semper de Fonne. Totus sas aziendas sunt in provìntzia de Nùgoro.
Sos àteros tres postos in classìfica sunt ocupados dae realidades produtivas italianas, est a nàrrere: dae s'azienda “Di Ciaccio Specialità Dolciarie” de Gaeta, dae s'azienda “Matilde Vicenzi” de San Giovanni Lupatoto e dae s'azienda “Montebovi” de Carmagnola.
Attività realizzata col contributo della Regione Sardegna - IMPRENTAS 2021-2022. LR 22/2018, art. 22


text:
Si narat Sara Corona, tenet 25 annos e s’est laureada in Benes Culturales a indìtziu archeològicu in s’Universidade de Torinu. At abertu in Instagram unu contu acanta at cumentzadu a publicare vìdeos de archeologia e preistòria, prima in italianu e fatu fatu in sardu. Is letziones suas ant tentu in pagu tempus medas visualizatziones e cumpartzidura e est istada fintzas cuntatada dae ràdios e giornales.
Totu est nàschidu cando a pustis de sa làurea triennale at mòvidu Erasmus in Ispagna, acanta at frecuentadu unu master de primu livellu in archeologia preistòrica. In cue apo tentu ocasione de aprofundidure s’argumentu de sa tesi mia, est a nàrrere comente benint istudiados is ruolos de gènere in sa preistòria. In Itàlia sighit a prevàlere sa narratzione istereotipada de su modellu “òmine cassadore vs. fèmina regollidora”, chi mescamente foras dae is ambientes acadèmicos, est mala a mòrrere.
“Pròpiu pro custu motivu- narat Sara- apo detzisu de allegare de custos argumentos in una prataforma sotziale chi mi donaret sa possibilidade de ispiegare a sa gente chi s’archeologia est una sièntzia sotziale, no una sièntzia “pura” e duncas dipendet meda dae s’interpretatzione de chie faghet sa chirca. Dae cussu so colada a tratare peri de àteros temas”.
Visualizza questo post su Instagram
Su bellu est chi Sara totu custu dd’at fatu in sardu. “Apo semper intesu su sardu in domo, però no dd’aia mai chistionadu. Ma in is primos annos de is superiores mi so detzisa de ddu imparare e dd’apo istudiadu. Depo nàrrere chi apo agatadu medas dificultades cando apo chircadu de dd’aplicare a is matèrias mias de istùdiu, mescamente pro sa terminologia. Custu no est unu problema de su sardu ebbia, pro ite est normale chi cando una limba non benit impreada pro faeddare de un’argumentu is faeddos manchent. A ogna contu custa cosa non depet èssere impreada comente iscusa, pro ite in sardu si podet allegare de totu. Diat a serbire però una prataforma comuna de riferimentu pro is tèrmines archeològicos, pro pòdere assuprire a custa farta”.
In is vìdeos suos Sara at allegadu peri de is Gigantes de Monte ‘e Prama e de sa pelea cun sa Subrintendèntzia pro nche ddos tramudare a Casteddu pro su restàuru. “In is ùrtimos annos- narat s’istudiosa jersesa in unu de is vìdeos suos- ddoe tenet un’acostiamentu nou a is benes archeològicos, cramadu “Archeologia de Comunidade”, capatzu de unire a pare is esigèntzias de tutela e de valorizatzione de is benes culturales cun is rechestas legìtimas de is logos de apartenèntzia.
Difatis, si is benes archeològicos sunt gestitos dae is entes locales e dae is populatziones acanta sunt istados agatados, est de profetu pro su bene culturale etotu e pro s’archeologia in generale e, mancu a ddu nàrrere, podent creare ocasiones de isvilupu culturale cun conseguèntzias econòmicas positivas pro totu su territòriu.
Sara ispiegat comente in Itàlia a s’ispissu si donat pretzedèntzia prus che totu a s’archeologia medievale e clàssica e de cunseguèntzia sa Sardigna benit trascurada. S’archeologa jersesa tenet is ideas craras peri a pitzu de sa gosi narada “Fantarcheologia”, chi in veridade si diat mutire Criptoarcheologia. “Si tratat de unu fenòmenu chi naschet dae una rechesta semper prus manna de informatziones dae banda de unu pùblicu de apassionados, chi però no agatende rispostas, si lassat conchistare dae teorias a bias sena fundamentu. Est òviu chi si s’iscola non imparat nudda de sa Sardigna e si no ischimus ite siant is monumentos chi nos inghìriant, ddos amus a bìdere semper cun is ogros de is àteros, e no amus a ischire nudda de s’istòria nostra, de sa cale imbetzes nos devimus torrare a apropiare.
Pro su benidore Sara tenet idea de sighire a fàghere àteros vìdeos, mancari dedichende•los a s’archeologia post-coloniale e s’archeologia polìtica, argumentos chi dd’apassionant etotu. Is vìdeos suos si podent agatare in su canale de Instagram chi si mutit archeocosas.
Atividade realizada cun su contributu de sa Regione Sardigna – Imprentas 2020-2021. Lr 22/2018, art. 22
Attività realizzata col contributo della Regione Sardegna – IMPRENTAS 2020-2021. LR 22/2018, art. 22


text:
Festa de Sant'antoni de su Fogu
16 de ghennarzu ''sas tuvas''
Festa de Sant'Antoni de su Fogu.
Sa festa est contivizada dae sas Cunfrarias de ''Santa Rughe'', ''su Rosàriu'' e ''su Segnore''; custas sunt azudadas dae grupos de pessones, ''Sòtzios'' chi ddu faghent ca ant fatu promissa o mancari pro s'ispassiare ebbia.
S'incumentzat a aprontare totu in su mese de Nadale, cando s'issèberant e si segant sas ''tuvas'', àtera linna de brusiare paris cun custas e si nche leant a su cunzadu a canta a su Nurache Sa Jua.
Custa est una festa in sa festa ca est ocasione pro abarrare paris, aprontare sas tuvas, bufare, papare e cantare.
Finas a carchi deghina de annos faghet sas tuvas beniant segadas cun sa segura e nche beniant leadas subra de carros tragados dae boves. Pro custu s'incumentzaiat zai dae su mese de santandria ca in nadale, si faghiat tempus malu, non faghiat a intrare a sos cunzados cun sos carros.
Oe s'impreant su motosega e sos tratores e totu benit fatu prus impresse.
Su manzanu de su 16 de ghennarzu sos de sas cunfrarias e de sos sòtzios adòbiant a su Nuraghe sa Jua e nche càrrigant sas tuvas e sa linna subra de sos tratores. Abarrant in ie finas a sa una, prus o mancu, bufende e cantende. Torrant a partire a ora de sa una pro arribare a sa cresiedda de Santu Bainzu, carchi ora a pustis.
Pro fàghere unu chilòmetru e mesu bi ponent tempus meda ca s'usàntzia est cussa de si frimare e cumbidare a bufare a totus.
Dae s'annu passadu, pro resones de seguresa, sas tuvas non si ponent prus in dae in antis de sa crèsia de Santu Bainzu, comente s'est fatu pro sèculos. Como benint brusiadas in sa carrela de santu Bainzu, in dae in antis a s'asilo. Sas tuvas, in sas partes bòidas, benint prenas de linna fine pro chi leent fogu prus impresse.
A ora de sas chimbe sunt zai totus allumadas e in antis de su Espru de S'Antoni benint beneitas dae su Predi.
Sa zente abarrat totu a inghìriu finas a tardu. Sos responsàbiles de sas cunfrarias e de sos sòtzios controllant chi brusient bene, sena chi bi siet perìgulu perunu e sighint a cumbidare binu a totus.
Sa chena incumentzat a ora de sa noe. Sos grupos aprontant unu logu in ue papare (belle semper porcheddu arrustu) e assazare sas tziricas e sa panada o su tureddu chi sunt durches fatos cun impastu de binu cotu, mèndula, nughe, pabassa e farra, cotos in su furru.
A pustis chena, est usàntzia a andare a fàghere vìsita a sos àteros grupos e rètzere sas vìsitas de custos.
Sa festa agabat carchi ora in antis de s'abreschidorzu cando totus si nche torrant a domo issoro e lassant sas tuvas ancora allutas.
Su 17 de ghennarzu, sa die de sa festa de Sant'Antoni, si faghet sa missa a Su Santu a sas 11, semper in sa crèsia de Santu Bainzu. S'istàtua benit portada in protzessione in antis de sa missa.
Sa festa de Sant'Antoni marcat s'incumentzu de su carrasegare. Sa domìniga a pustis
de su 17 de ghennarzu, difatis, essint sas primas màscaras e incumentzant sos ballos
a ''Su Carrutzu''.


text:
abasciài , vrb: abbasciae, abbasciai, abbasciare, abbassare, abbassiare Definitzione calare de pitzu a giosso, portare de artu a bàsciu; miminare calecuna cosa, fàere prus bassu; istare a su chi bolet un'àteru, indrúchere a dhi pedire cosa Sinònimos e contràrios abbaltare, abbaratai, achirrare, imbaratire, imbasciai, calai, falare / amenguai, isbascire | ctr. alciare, ampiai / crèschere, aumentare Maneras de nàrrere csn: candho abbàssiat sole = a bortaedie, candu abbàsciat sa dí; a. is codhus = falare de codhos, istare a su chi cheret àtere, leare sa cosa contrària cun passéntzia; fai a. su chíchiri a unu = segaidhu de tressu, dàreli un'irmurriada; a. su fogu = menguai su fogu, bogàreche fogu a manera chi siat prus pagu; a. sa televisione, s'aràdiu, sas boghes = regulàrelos de s'intèndhere prus pagu; abbasciai sa boxi = (puru) pèrdere sa boghe, faedhare a boghe russa pro serragu Frases ti podit abbasciai un'acidenti ◊ dhu at abbasciau unu pilloni asuba de su campanili ◊ su Verbu Deus Redentore est abbassadu dae chelu in terra ◊ ndi fut abbasciau de su trenu ◊ est abbassatu dae su postale in piatza ◊ a Gesugristu ndi dh'ant abbasciau de sa cruxi 2. abbàssiali su fogu, a sa padedha! ◊ nci fúliant sa cosa ma no abbàsciant su prétziu! ◊ s'unfradura est abbascendi ◊ s'istrada in cussu cúcuru che l'ant abbassiada ◊ cussa fit fémina abbassiada in s'unore 3. no ti depes abbassiare a pedire nudha! ◊ si fut dépiu abbasciai ◊ cussos pretenent chi s'àteru si abbàssiet a pedire pro piaghere su chi li tocat de diritu! Sambenados e Provèrbios prb: chie tropu si abbàsciat su culu ammustrat Ètimu srd. Tradutziones Frantzesu baisser, s'abaisser Ingresu to lower, to humble Ispagnolu bajar, bajar, disminuir, humillarse, rebajarse Italianu abbassare, umiliarsi, digradare Tedescu niedriger machen, erniedrigen (sich).
abbacài, abbacàre , vrb: abbacuai, abbacuare, abbracare Definitzione fortzare prus pagu, menguare, abbasciare de calecuna cosa, nau mescamente de fortzas o de cosas chi faent fortza; tròchere e abbasciare sa parte prus arta, incrubare Sinònimos e contràrios abblandai, abbonantzai, allentai, ammellare, assebiai, assussegai, illebiare, imbacari / abbambiai 1 / abasciai, imbasciai, muciare | ctr. acadriare, afortiai, apretai, incrispai Frases testimonzas de isperas gallizant lieras pro sempre saidadas dae unu bentu chi niune at a poder abbacare (C.Puddu)◊ su ventu at abbacatu ◊ abbacare su dolore ◊ su temporali est abbacau ◊ abbàcala sa barra! ◊ sos boes ant abbacau su passu ◊ abbacuit su fogu! ◊ che li fut morta sa muzere e pro abbracare su dispiaghere corcaiat cun sa teraca 2. abbaca sa fune! 3. fuit abbacanne sa conca po saludu ◊ colanne at abbacadu sa bannera pro saludu a sas autoridades ◊ prus ti abbacas e prus su culu si paret! Tradutziones Frantzesu calmer, ralentir, diminuer Ingresu to calm, to slow down, to diminish Ispagnolu calmar, reducir, bajar Italianu calmare, rallentare, scemare Tedescu beruhigen, abnehmen.
achirràre , vrb: achirriare Definitzione bènnere o andhare a unu chirru, a una bandha, e fintzes pònnere o acostire, andhare o lòmpere a iscúdere a ccn. Sinònimos e contràrios abasciai, andhare, assèndhere, bènnere, brincae, falare, pòniri | ctr. alciare, ampiai, pigai 1 Frases achirriare a Tàtari ◊ su mudiore achirrat de repente: no s'intendhent prus chidérios de pessones, de animales (L.Loi) 2. achirratinne dae cadhu! ◊ canno proet, s'abba achirrat dae sas nues ◊ a su postale si li fint secatos sos frenos in sa pénnita e fit achirratu che unu raju a supra de su carru ◊ a Cristos nche l'ant achirratu dae sa ruche ◊ lampu de focu chi li achírriet! 3. a sa zanna l'at achirriau s'istanca ◊ a Cherchedhu l'ant achirratu s'apoerju "Sindrajolu" Ètimu srd. Tradutziones Frantzesu descendre Ingresu to get down Ispagnolu venir, ir, bajar Italianu venire, andare, scéndere Tedescu kommen, gehen, absteigen.
cabài , vrb: calai, calare, calari, callai 1 Definitzione andhare de unu logu o de unu tretu artu a unu in bàsciu; menguare de calecuna cosa, bènnere mancu, andhare istorra istorra (fintzes nau de sa salude); orrúere coment'e perdendho is fortzas po sonnu o istrachia; nau cun arrennegu, istare, asseliare in d-unu logu; nau de su tempus, bènnere, arresurtare Sinònimos e contràrios abasciai, abbaltare, achirrare, conai, falare, ingullire, menguai, rúere | ctr. alciare, ampiai, pigai 1 Maneras de nàrrere csn: cabai ogu = tancare ogru, drommire; cabai in sonnu = rúere de su sonnu, bènnere su sonnu; calai su prantu = essire sas làgrimas, prànghere; calaisí a unu = imbrenugàresi, betàresi a unu pro li pedire cosa; calai sa chighirista a unu = irmurrare, fàghere abbassiare sas pretesas de unu; calai de prétziu = imbaratire; calaisincedha = ingullíreche, crere una cosa; calai in benas = piàghere meda (de una cosa); arriu, frúmini calau = riu essidu, bogadu, prenu prenu de abba de comente at próidu meda; calai su pei a ccn. cosa = pònnere su pè subra de ccn. cosa, fintzas istrecai; callabecalla sole = candho su sole si ch'est betendhe, intrendhe Frases calandi a bàsciu, de ingunis, ca ndi arruis! ◊ no est cabau un'istídhiu de àcua! ◊ fata, cota e calandedha! ◊ ti ndi cabat sa boada a usu de unu cani arrabiau! ◊ chi nci dhu calint che perda in corropu! ◊ erriu chi calat no pudescit 2. mi est calara sa vista ◊ a mimi mi est calara sa pressioni ◊ Fulanu at fatu su cala cala fintzas chi si ch'est mortu 3. a s'iscurigadroxu mi plaxit a castiai sa dí chi calat ◊ su soli nc'est calau 4. caledi in domo, cantu chi ses semper caladu peri sos magasinos bufenne! 5. candu mi pigu arrennegu no arrennèsciu a nci cabai nudha! (A.Garau) 6. ndi dhi est calau su prantu ◊ dhi est calau su sonnu ◊ fatzu meigama: a su piciochedhu naradhu a no fai budrellu, ca ariseu no mi at lassau cabai ogu! ◊ abbellu abbellu dèu puru mi calu in sonnu 7. gei dhu bis s'annada lègia chi ndi est cabada! Sambenados e Provèrbios smb: Caladu Tradutziones Frantzesu descendre Ingresu to lower Ispagnolu bajar Italianu calare, scéndere Tedescu hinuntergehen.
falàre , vrb Definitzione andhare, portare o mòvere de assusu o de artu a bàsciu, su si pònnere a cicire, orrúere po mancamentu de sa fortza de aguantare prantaos; foedhandho de un'istrégiu, pèrdere su chi dhu’est aintru ca ch’essit in calecun’istampu; nàrrere chentza bisóngiu o iscobiare a is àteros su chi s'ischit Sinònimos e contràrios abasciai, abbaltare, achirrare, acirrai, andai, aprofitare, assèndhere, cabai*, rúchere / pèldere, sfàiri / acalamai / iscobiare | ctr. alciare, ampiai, pigai 1 Maneras de nàrrere csn: falare una cosa a chisina = abbruxaidha de unu totu; falàresi a popoine = nau de linna, infarraciaisí, nau cun feli de ccn., abarrai sétziu sentza de fai nudha; falàresi che paperi ifustu = no tènniri sa fortza de aguantai istrantaxu; falare in fortzas e in petas = menguai de pesu, slangiri; falaresiche in carchi cosa = fai o pigai totu su chi unu tenit in ganas de una cosa, aprofitai; falare un'irrocu = arresurtai própiu comenti si frastimat; falare sa sedha a un'animale = learebbindhela de dossu, o fintzas, nadu própiu de sa sedha, intràreli, de si l'intèndhere s'animale a pitigadura, a dolidura Frases semus falados como dae montes ◊ falamus a zosso a frundhagu ◊ faladindhe dae s'iscala ca ndhe rues! ◊ ndhe li est faladu su prantu ◊ no falabat su pede a sa furmica ◊ tota die triballendhe no apo àpidu un'iscuta a mi falare ◊ sos puzones si sunt falados subra de un'àrbure ◊ s'ànghelu mi falat a mi nàrrere sa cosa, si no mi la nades bois?! ◊ fàlandhe sa padedha dae su fogu! ◊ a s'iscravamentu ndhe falant su Cristos dae sa rughe 2. s'est faladu che a s'àpara de maju suta de totu cussu pesu ◊ si est falendhe de su sonnu, de su fàmine, de su fàdigu ◊ ndh'est faladu cudhu muru totu isvaledradu de sa domo betza ◊ cun custu nie meda, cussas domos betzas che falant totugantas ◊ dae candho at passadu cussa maladia no podet ingullire: si m'est falendhe gai, ite ruina! ◊ su monte l'ant faladu a chisina ◊ tue no de ti mòere ti ses faladu a popoine ◊ sa prantaza est totu falèndhesi ca est chentza abbada 3. cust'isterzu falat che chiliru ◊ custa cuba est falendhe e no cheret posta ◊ zughet una ferida falendhe ◊ ue l'ant operadu est sempre falendhe ◊ gighet una tita abbuscicada e falendhe che fémina allatendhe ◊ cun custa sumana de abbas chi at fatu, sos rios sunt totu falendhe 4. za ti che falas, in su casu fatu! ◊ in contos de gai za si che falat, mih: est sa cosa chi prus li piaghet! ◊ za si che falat, oe, preighendhe, cun totu cussa zente!…◊ za si che falant cussos prozetistas: pro una frigada de pinna ch'essint in milliones!… 5. a custu no faghet a li nàrrere nudha ca che li falat totu: no ndh'ischit muntènnere, no, de cosa segreta! 6. sa maledissione chi li at iscutu su babbu li est falada che sedha ◊ mi so istremutida candho mi at nadu chi sos irrocos suos mi falaiant subra Sambenados e Provèrbios prb: candho mancu si pensat s'ira divina falat ◊ a cadhu pitigadu sa sedha li falat Tradutziones Frantzesu descendre, poser, s'écrouler, s'évanouir Ingresu to crash, to go down, to faint Ispagnolu bajar, derrumbarse, desmayarse Italianu scéndere, depórre, crollare, accasciarsi, svenire Tedescu herabkommen, hinabgehen, aussteigen, zusammenbrechen, in Ohnmacht fallen.
ghetài, ghetàre, ghetàri , vrb Definitzione lassare andhare a istràmpidu, a cropu, o imbolare de pitzu a bàsciu, de artu, fintzes faendho un’istrégiu a covecadura, a furriadura impresse de che orrúere su chi dhu’est, pròere puru; andhare de unu logu prus in artu a un'àteru prus in bàsciu (o pentzau deasi); pònnere is manos apitzu de calecuna cosa mescamente de mala manera, o fintzes su si giare a calecuna cosa de malu o pònnere cun gana meda a fàere cosa; nau de laores, giare una resa; ammostare calidades, capacidades, assimbigiare a ccn. Sinònimos e contràrios betae, foliai / cabai, falare / abbranchiare, iscarrafiare / pròere / bufai | ctr. allogae, collire / alciare, ampiai Maneras de nàrrere csn: ghetai de cuadhu = betare, fagher rúere dae cadhu a chie bi est sétidu; ghetai a perda = iscúdere, tragare a pedra; ghetaisí a terra = isterrigorzàresi, pònneresi corcadu in terra; ghetare, ghetai apari = betare totu a unu muntone, isordulare totu, nàrrere afaiu; ghetai su cuadhu a s'ègua, su mascu a sa fémina = dàreli su mascru a l'improssimare; ghetàresi che tzurpu in festa = pigai cosa cun asuria; ghetai una cosa in faci a unu = argumentàreli una cosa in briga; ghetare una morte a unu = ghetai sa curpa, incurpai, acusaidhu de ai bociu a ccn.; ghetaisí contras a unu = andhare o essíreli in contràriu (o fintzas trubbaresili, lòmpereli a l'iscúdere, a tzumbare e gai); ghetare labore = seminai; ghetare a unu (a su babbu, a sa mama) = assimbillai, ghetai ària a unu; ghetai apalas una cosa = daresila a pérdida, no ndhe fàghere contu; ghetai s'afetu a ccn. = pònnere amore, istima, indiosàresi de ccn. Frases cussa cosa ghetadha a is canis! ◊ nci ghetu is malloredhus a sa pingiada ◊ dona atentzioni ca nci ghetas custa cosa a terra! ◊ est ghetandhe abba a mojos ◊ sa noti fiat maba e su celu fiat ghetendu 2. dae montes sos pastores ghetant a campu ◊ remonie sos canes ca soe ghetandhe a ube sezis bois! 3. su sordau chi buscabat carchi die de lisséntzia ghetabat carchi arruncu de labore (F.Cambosu)◊ ses aici basucu de crèiri chi su dinai si potzat ghetai comenti si ghetat su fasolu, in terra 4. unu isceti si at a ghetai contras a mimi!…◊ toca, impostadí in tali logu ca nci ghetu su cani, si agataus sirboni! ◊ s'astore petarju est a rodeu, a gràrios, prontu a si ghetare ◊ su mascu de ghia nostu si ghetàt a sa genti, chi ndi atobiàt in su mòri 5. cussu est disisperau e si ghetat a su binu pro irmenticare ◊ saidada sa fà, nci ghetant is brobeis a su campu ◊ dónnia borta mi dhu ghetat in faci, ca nanca cussu mi at agiudau e dèu a issu no 6. su trigu ocannu at ghetau a dexi, s'annu passau a tréixi ◊ chi dónnia moi ghetit a coranta! ◊ coment'e ómine ghetabat pacu pupa, ma fit mannu de coro ◊ in logu de iscuriu arresplendori ghetas! 7. a chie at ghetau custa pitzinna goi balentiosa? 8. a su fizu li ghetant sa morte de un'ómine 9. chin cantu ghetamus apare no mediamus mai! ◊ su madiru de cussa iat ghetau s'afetu a un'àtera fémina Ètimu ltn. *jectare Tradutziones Frantzesu jeter, descendre Ingresu to cast, to get down Ispagnolu echar, bajar Italianu gettare, scéndere Tedescu hinunterwerfen, herunterwerfen, herunterkommen, herabkommen, hinuntergehen, hinabgehen, Wegweiser.
grusàre , vrb: gruxare Definitzione incrubare, fàere abbasciare; serrare, nau prus che àteru de is liagas e feridas; iscorare, dispràxere meda coment'e faendho bregúngia / grusare sas pupias, sas pibiristas = serrai is ogus Sinònimos e contràrios dòrchere, imbasciai, incruai*, ingruxare, mugrare, pinnicai / serrai / scorai Frases sa fiara si est pesada a cadharida e già grusada ◊ presentendhe unu fiore si gruxant e saludant cun rispetu ◊ piús no gruxet su tuju a su pesante giuale chi li faghet sa carena a un'ancuju! (G.Oggiana)◊ gruxeit ancora de piús s'ischina suta de su tribàgliu 2. benidindhe che a tandho como puru a grusare sas pibiristas mias cun sa friscione de àteras vias! (G.Ruju)◊ bídere e faedhare ti cheria e grusare cun basos sas feridas! 3. no agato divagos si no cussos, avilidu e grusadu finas oe ◊ ponides sa betzesa in sacrifítziu grusèndhebbos su coro cun sa mente (A.Dettori)◊ at a finire su disterru chi nos grusat sas dies de sa vida! (P.Mossa)◊ mi so grusendhe cun tantos pensamentos Tradutziones Frantzesu baisser, mortifier, attrister Ingresu to lower, to make bitter, to sadden, to dishearten Ispagnolu bajar, cerrarse las heridas, humillar Italianu abbassare, avvilire, amareggiare Tedescu herunterlassen, beschämen, verbittern.
imbasciài , vrb: (im-ba-sci-a-i) imbassiare, immassare Definitzione portare a bàsciu, prus acanta a terra, fàere prétziu prus bàsciu; rfl. incrubare, abbasciare sa conca a cara a terra, pònnere coment’e cicios, prus bàscios; nau in cobertantza, acuntentare, dignare de fàere ccn. cosa chi paret de menguare s’importàntzia de chie dhu faet / i. sa cigirista = menguare is pretesas; imbasciai is boges = abbasciare is tzérrios, sas boghes, foedhare prus abbellu Sinònimos e contràrios abasciai, abbacare, ancrucare, apiadare, grusare, incrunai, ingruxare / imbaratire | ctr. artziai Frases at imbassiadu sas naes pro lòmpere a sa figu cota 2. imbàssiadi ca sinono ti podent bídere! ◊ pro collire cosa dae terra tocat a s'imbassiare 3. a fàghere triballedhos de campu cussu no s'imbàssiat, no perdat sos grados, puru!… 4. ci bolet biri gente in crésia depet cumenciai a imbasciai sa cigirista! Ètimu srd. Tradutziones Frantzesu baisser, abaisser Ingresu to lower, to humble Ispagnolu bajar Italianu abbassare Tedescu niedriger machen.
irfrebbàre , vrb Definitzione essire sa frebba, passare sa callentura Sinònimos e contràrios isfrebbire Ètimu srd. Tradutziones Frantzesu ne plus avoir de la fièvre Ingresu to bring s.o.'s temperature down Ispagnolu bajar la fiebre Italianu sfebbrare Tedescu fieberfrei werden.


text:
Davyth Hicks at fundau ELEN (European Language Equality Network, Arretza Euròpea po s’Egualidadi de is Lìnguas). Imoi est su segretàriu generali de ELEN.
ELEN ponit apari 45 lìnguas, 166 assòtzius de 24 stadus. A ELEN dd’ant arreconnotu su status bonu po si fai ascurtai in su Stamentu europeu, in su Consillu europeu, in is Natzionis Aunias e in s’UNESCO.
Davys at detzìdiu de arrespundi a is preguntas cosa nosta. Spereus chi siat s’inghitzu de unu tretu longu de fai impari.
D: Davyth, ses su segretàriu generali de ELEN. Antis de fueddai de is chistonis prus de atualidadi chi seis contivigendi, m’iat a praxi a ti intendi impitzus de una pregunta generali meda: cali est, a parri tuu, s’arrelata aintru lìngua e libbertadi? Chi in d-una citadi, in d-unu logu sa lìngua de cussu logu no est imparada in sa scola, in is mèdia, podeus fueddai de una citadi e de unu logu “lìbberu”?
Sa tenta generali de ELEN est de podi bivi is vidas nostas imperendi is lìnguas nostas in totu is logus e is momentus, est a nai in totu is “podèrius sotiziolinguìsticus”. Aintru nci funt puru is mèdia e s’imparu. Chi est normali po unu slovenu a andai a sa scola mèdia slovena, poita no depit essi su pròpiu po unu brètoni chi bolit andai a sa scola brètona in Bretagna? Chi est normali po unu lituanu a andai a sa scola mesana pagada de su stadu aundi si fueddat lituanu, poita no fait po unu sardu a andai a una scola mesana de lìngua sarda, pagada de su stadu? Poita, chi s’Europa fueddat e scrit po su chi pertocat s’amparu e s’egualidadi de sa diversidadi linguìstica, poita pustis andat a s’imbressi, in sa chi nant “Europa progressista” de su de XXI sègulus? Poita is lìnguas nostas depint essi cunsideradas cun bisuras diaici diversas, poita si minusprètziant, poita fillus nostus funt minusprètziaus candu bolint fueddai o imparai is lìnguas nostas, e poita s’egualidadi aintru is lìnguas no est sa normalidadi? Tui mi preguntas chi seus lìbberus, perou ita bolit nai diaderus? Sa majoria de nosu, de is chi fueddant una lìngua de su logu, no podeus bivi is vidas nostas in sa lìngua nosta e gherraus contras a su minusprètziu chi provaus a ddas imperai. Insaras s’arrespusta est “NO”, po su chi pertocat custu no seus lìbberus. Sa situatzioni est diaici grai chi medas de is lìnguas nosta funt “in perìgulu”.
D: Ita est ELEN? Candu est nàscia e calis funt is disafius prus de importu?
ELEN est s’organizatzioni internatzionali de sa sociedadi civili po s’amparu e su spainamentu de is lìnguas de logu europeas. ELEN est nàscia in su 2012 de is organizatzionis chi fiant in su “European Bureau for Lesser Used Languages (EBLUS), s’ofìtziu europeu de is lìnguas prus pagu imperadas, e atras meda chi gherrànt impitzus de is chistionis linguìsticas. Imoi seus 166, po 45 lìnguas e 24 stadus de Europa. ELEN est nàscia po afiantzai chi is lìnguas de logu tengant un’arrapresentàntzia in d-unu pranu internatzionali, europeu e de su stadu. Is deretus linguìsticus funt deretus umanus e nosu trabballaus po ddus fai arrespetai.
Is disafius prus de importu funt su minusprètziu sistemàticu contras a is lìnguas nostas, su disìgiu de furriai a s’imbressi su protzessu de acalamamentu de is lìnguas de logu, su recuperu linguìsticu, sa farta de agiudu de is stadus e de sa UE e is atzionis de fai po binci custus disafius. Totu custu andat contras de sa pèrdida de sa diversidadi linguìstica in totu su mundu, e una mentalidadi “monolìngua” spainada in stadus meda.
D: Eis trabballau meda in Fràntzia in is ùrtimus tempus po fai passai sa “lei Molac”, e a s’acabu nci dd’eis fata. Ita previdit?
Su proponimentu de lei Molac, avotau de una majòria lada (247 a favori, 76 contras) de su Stamentu natzionali in su mesi de abrili 2021, at detzìdiu chi:
- S’imparu fitianu fait a dhu fai atendi de scolas finantziadas cun dinai pùbbricu. Fintzas a oi faiat a ddu fai in is scolas privadas (Diwan, Calandreta, La Bressola). S’imparu fitianu est arreconnotu in d-unu pranu internatzionali comenti sa manera mellus de afiantzai sa fluididadi in s’impreu de sa lìngua de logu, e afiantzat fintzas arresurtaus artus meda po sa lìngua de su stadu
- Is comunus ponint dinai po is pipius chi andant a scolas bilingui o in scolas privadas fitianas de lìnguas de logu o a is scolas chi no funt in su logu de su comunu;
- S’imparu de sa lìngua “regionali” sprùndit a totu is pranus, de su niu a sa scola prus arta. Fintzas a oi fiat giai sèmpiri un’imparu de scerai;
- S’arreconnoscimentu ufitziali de is cartellus in is duas lìnguas in is palàtzius pùbbricus, in is sinnalis de is arrugas, e s’afortiamentu de sa comunicatzioni de is istitutzionis in is duas lìnguas;
- Sa scritura ortográfica de is sangunaus e de is nòminis personalis depit arrispetai is particularidadis de dònnia lìngua, imoi, po nai, fait a imperai is diacrìticus, po nai in su nòmini Fañch;
- Is lìnguas de logu funt arreconnotas che eréntzia culturali intangibbili chi sa Fràntzia depit promovi e amparai. Si donat su status de “scusòrgiu natzionali” a ainas de grandu interessu comenti lìbburus antigus o arregistratzionis, chi ant a gosai de arregulas specialis.
D: ita est sutzèdiu pustis? Ita at detzìdiu sa Corti Costitutziònali?
Una trumixedda pitichedda de deputaus de LaREM (La République En Marche!), chi funt in Parigi, de cultura giacobbina, chi tenint comenti a arreferimentu a su ministru Blanquer, ant circau a sa scusi de ponni barrancus a sa lei, fintzas si teniat unu grandu arrumbu in totu is partidus. Dd’ant intregada a sa Corti Costitutzionali po dda castiai inguni. Custa faina at partziu su partidu LaREM e iat a podi bessiri unu movimentu de grandu efetu de Blaquer contra a su partidu suu etotu, imoi chi nci funt is eletzionis arregionalis.
Su chi at detzìdiu sa Corti no si podit acetai. Sa Corti at postu in perìgulu totu s’educatzioni fitiana, nendi chi is pipias e is pipius no podint imperai sa lìngua de logu mancu candu giogant aforas, o chi is babbus e is mamas no podint ponni nòminis a is fillus insoru in is lìnguas insoru. Su presidenti Macron est intervènniu po difendi sa lei, e imoi seus abetendi su parri de sa “Mission Castex” chi depit acrarai su contestu giurìdicu po su chi pertocat s’arrelata cun sa costitutzioni de s’educatzioni fitiana. Seus trabballendi impari a collegas in is Natzionis Aunias e in su Consillu de Europa poita ca sa Corti Costitutzionali est andada contra a trataus internatzionalis impitus de is deretus umanus. Sa sentèntzia no arrispetat sa libbertadi de espressada, is deretus de is giòvunus, is deretus de is minòrias e aici nendi. Candu eus a connosci sa bisura legali eus a essi prontus po cramai una campàngia po denuntziai a sa Fràntzia, chi no arrespetat is deretus umanus.
D: tui trabballas in Bruxelles. Cali est su parri tuu impitzus de s’Unioni Europea e is lìnguas de logu, biendi puru su chi est sutzèdiu in Catalùnnia?
S’Unioni Europea iat a podi fai meda de prus e meda mellus, e est una cosa chi pertocat fintzas su trabballu nostu. De pagu no ant bòfiu cuntzertai e avotai una lei impitzus de is minòrias linguìsticas e de is minòrias natzionalis, pustis chi dh’iat incarreràt una ICE (Initziativa de is Citadinus Europeus), e custu est stètiu lègiu meda. Depeus perou arregordai chi sa UE est frima fintzas poita ca sa lei acrarat chi sceti is stadus tenint cumpetèntzias impitzus de sa polìtica linguìstica interna. Aici chi sa Fràntzia nci bolit fai sparessi is lìnguas de logu de issa, comenti est fendi, sa UE podit fai pagu e nudda. Una parti de su trabballu nostu est de fai mudai de bisura a sa UE. Chi sa UE podit amparai is matas e is piscis depit podi amparai fintzas is lìnguas de logu, chi funt in perìgulu mannu.
Sa UE trabballat contra is discriminatzionis chi pertocant s’arratza, sa genia, perou no contra is discriminatzionis chi pertocant is lìnguas, perou no spricat poita ddu fait.
D: ita pensas de sa lìngua sarda?
Dda stimu, e stimu su de essi in Sardìnnia. Mi praxit a dda intendi candu seu a innia, e dda amparu cun totu su coru, – fintzas mancai no dda cumprendu. Seu interessau a connosci mellus comenti est andendi s’imparu de sa lìngua a is giòvunus e su chi est su proponimentu de educatzioni fitiana in lìngua sarda, e sa presèntzia in is mèdia puru etc.
D: comenti podeus partecipai a su movimentu linguìsticu chi gherrat po s’egualidadi? Comenti podeus ponni impari is energias cosa nosta?
ELEN est fatu de organizatzionis, e insaras sa manera mellus po una fèmina e unu òmini po bintrai in ELEN est a bintrai o agiudai is assòtzius chi funt in ELEN: Comitadu pro su Sardu Ufitziale e Babel Film Festival.
Is assòtzius e is organizatzionis podint preguntai de bintrai in ELEN fendi sa pregunta a su diretivu de ELEN o preguntendiddu a is duus assòtzius sardus chi giai nci funt.
ELEN est gherrendi po sa ratìfica de sa Carta europea de is lìnguas de minòria e regiònalis, aici comenti po s’adelantamentu de leis sardas chi amparint su spainamentu de su sardu e sa normalizatzioni cosa sua e, insaras, calichisiat agiudu chi benit de Sardìnnia est beni beniu.


text:
Carrela Manna
Istaiat in su ''Quartieri Marghine''
Si naraiat ''Contrada Manno'' e finzas a pagos annos faghet (2001) bi fit ancora una targa cun iscrittu cussu nomen.
Han cominzau a rezistrare in ''Contrada Manno'' dae s'annu 1872, ma tantas bortas rezistraian iscridinde inveze ''Carrela Manna''. Ma totugantos sos sedilesos l'han semper connota comente ''Sa Carrela Manna''.
Siguramente fit titulada a G.ppe Manno naschidu in s'Alighera su 17/3/1786 e mortu in Torino su 17/1/1868. Laureau in dirittu canonicu e zivile, est'istau numenau mastru de istoria ‘e sos ducas de Savoia e de Genova e finzas barone. Connotu pro ''S'Istoria ‘e sa Sardigna'' pubblicada in Torino dae s'annu 1825 a s'annu 1827, in battor volumes.


text:
TRUSSARDI orologio donna T-FIRST R2451111501
Marca TrussardiCollezione T-firstCategoria OrologiSottocategoria Just timeCodice prodotto R2451111501Genere DonnaDimensione cassa 34X41mmMateriale e finitura cassa AcciaioMisura cassa 34x41mmSpessore cassa 8,65Colore quadrante Blu, SunrayMateriale cinturino Pelle, PelleColore cinturino BluChiusura Fibbia ardiglioneMateriale Cuoio, AcciaioMovimento QuarzoWater resistant 5 atmGaranzia Ufficiale 2 anni TrussardiFibbia Fibbia ardiglioneConfezione Originale Trussardi